Source: http://www.oslovma.hu/index.php/hu/archiv/189-archiv-monitoring/1073-zo-slovenskej-tlae-september-2013-monitor
Timestamp: 2019-08-20 12:19:22+00:00

Document:
Zo slovenskej tlače - September 2013 - Monitor
Posledná aktualizácia13:19:22
Utolsó frissítés: 2014. január 25. szombat, 02:18
Orange Country - „Len trpeť a prdeť?“ - Maďarsko mení ústavu, aby upokojilo EÚ - Hollóháza a Kéked: Už aj Košice majú svoju Rajku - Podľa vzoru Orbán - „Model celoživotnej dráhy pedagóga”: Nech vám „šeckin” odmäkne! - Slovenskí žiaci z Maďarska a Srbska v Škole v prírode v Hronci - Uhorský kód: Príchod Maďarov
Poslanci maďarského parlamentu schválili novelu
súvisiacu s úpravou ústavy na podnet EK
23. septembra 2013 - (tasr)
Poslanci maďarského parlamentu schválili dnes v Budapešti návrh novely Zákona o ekonomickej stabilite, súvisiacej s piatou novelou ústavy, informovala agentúra MTI. Zmenu si vyžiadala Európska komisia, ktorá v štvrtej novele základného zákona vyčítala ustanovenie, podľa ktorého má maďarská vláda možnosti zavedenia dodatočnej dane, keby Maďarsko muselo v prípade rozhodnutia Súdneho dvora EÚ, prípadne iného medzinárodného súdu platiť pokutu. Za novelu Zákona o ekonomickej stabilite hlasovalo 249 poslancov, 90 bolo proti a jeden sa zdržal hlasovania. Podľa novely kým štátny dlh prekračuje 50 percent hrubého domáceho produktu, v prípade mimoriadnych priamych výdavkov štátu je vláda splnomocnená vykonať určité opatrenia. Maďarský minister zahraničných vecí János Martonyi 7. júna vyhlásil, že v zmysle výhrad EK vláda navrhne vyňatie sporného ustanovenia z ústavy. Ako povedal, namiesto neho zakomponuje kabinet nariadenie do právnej normy o ekonomickej stabilite, podľa ktorého vláda v prípade neočakávaných finančných výdavkov štátu bude môcť určiť „príspevok do štátneho rozpočtu”. Novela zákona, ktorú predložil minister financií Mihály Varga, vstúpi do platnosti 1. októbra.
Maďarské pýchy zo Slovenska
Čo má spoločné maďarský parlament a trnavská zlievareň? - Slovenské ruky - Zo zlievarne pri Krásnej Hôrke - Skvosty v interiéri parlamentu, ktoré sú pred verejnosťou uzavreté
http://tvnoviny.sk/sekcia/domace/archiv/co-ma-spolocne-madarsky-parlament-a-trnavska-zlievaren.html
Maďarská verejnoprávna televízia spustí kanál M3 vysielajúci archívne materiály
Maďarská verejnoprávna televízia MTV spustí 15. decembra nový televízny kanál M3, ktorého úlohou bude vysielať archívne materiály, oznámil dnes v Budapešti generálny riaditeľ MTV Balázs Medveczky. „Nová televízna stanica bude čerpať z vyše 50 rokov budovaného archívu MTV a Duna TV. Ak by niekto chcel vidieť všetky archívne materiály, potreboval by vyše 20 rokov, ak by sedel celých 24 hodín denne pred televíznym prijímačom,” povedal Medveczky. Podľa agentúry MTI riaditeľ poznamenal, že vysielať budú obnovené digitalizované dokumentárne a klasické programy, ktoré kedysi zožali obrovský úspech - od hraných filmov cez zábavné programy, dobové dokumentárne filmy, až po divadelné predstavenia. M3 bude v noci vysielať digitalizované fotografie z archívu MTI. Tento archív obsahuje 13 miliónov snímok.
Amadinda - Perkusiové šialenstvo ovládne Bratislavské Jazzové Dni
http://www.24hod.sk/perkusiove-sialenstvo-ovladne-bratislavske-jazzove-dni-cl246433.html
V maďarskom závode spoločnosti Lego rozširujú kapacity
http://www.teraz.sk/ekonomika/madarsko-lego-vyroba-rozsirenie/59059-clanok.html
Rubikovci majú korene na Slovensku?
Žili v Piešťanoch, ale aj v Slovenskom Komlóši... - Maďarský dizajnér a architekt Ernő Rubik na budúci rok oslávi sedemdesiatku a jeho životný vynález, magická kocka, štyridsiatku. - Rubikovu kocku chcú postaviť pri Dunaji...
http://spravy.pravda.sk/domace/clanok/293786-rubikovu-kocku-chcu-postavit-pri-dunaji/
„Či je to jeden Slovák, Maďar, Poliak alebo Čech, stále je to jeden Európan“
Tisovec - Samospráva uzatvorila medzinárodnú zmluvu o spolupráci
http://www.hlavnespravy.sk/tisovec-samosprava-uzatvorila-medzinarodnu-zmluvu-o-spolupraci/146620/
Prezentácia maďarského prekladu publikácie veľvyslanca Petra Weissa
Zbierka odborných článkov a esejí vyšla vo Vydavateľstve Kalligram. 25. septembra o 17. hodine v Slovenskom inštitúte ju predstavia literárny historik Rudolf Chmel, historik László Szarka a filozof Martin Muránsky.
https://www.facebook.com/photo.php?fbid=473265182772463&;set=a.165789530186698.33779.147596498672668&type=1&relevant_count=1
Výstava: Košické roky - Eugen Krón
September 2013 - (mzv.sk/sibudapest)
Kurátorka: Helena Němcová, Miro Procházka - Spoluorganizátor: Východoslovenská galéria v Košiciach - Miesto konania výstavy: Slovenský inštitút v Budapešti - 1088 Budapest, Rákóczi út 15. - Vernisáž: 26. septembra 2013 o 17.00 hod. - Príhovor: Mgr. Lena Lešková, riaditeľka Východoslovenskej galérie - Termín ukončenia výstavy: 31. októbra 2013
Košická avantgarda 20. rokov XX. storočia znamená medzník vo vývine výtvarného umenia na Slovensku. Mesto s bohatým kultúrno-historickým zázemím a viacnárodnostným zložením sa na takmer desať rokov stalo strediskom súdobého umeleckého života s medzinárodným rozmerom, aký vo vtedajších slovenských pomeroch nemá obdoby.
Intelektuálny a umelecký kvas medzivojnových Košíc sa sústreďoval okolo Štátneho východoslovenského múzea a osobnosti jeho riaditeľa JUDr. Josefa Poláka. Zanietený a činorodý pražský právnik židovského pôvodu vybudoval z inštitúcie pod svojim vedením nielen pozoruhodnú zberateľskú ustanovizeň, ale v nej zriadil aj komplexné centrum výtvarnej kultúry na Slovensku a Podkarpatskej Rusi. Usporadúvali sa tam výstavy a prednášky sprostredkúvajúce informácie o súčasnom európskom a československom výtvarnom umení (Künstlerbund-Hagen, mníchovská secesia, skupina viedenských akvarelistov, Otto Dix, Paul Klee). Styk s myšlienkovým prúdením doby oživovali prednášky a výstavy bývalých exponentov Maďarskej republiky rád ako Béla Uitz, Lajos Kassák, Ľudovít Kudlák, László Moholy-Nagy, ktorých Dr. Polák z ich exilu na radu starého revolučného spolubojovníka Króna do Košíc pozýval. Dr. Polák prehovoril aj Króna, aby sa usadil v meste a viedol súkromnú výtvarnú školu. Medzi jeho najvýznamnejších žiakov patria Koloman Sokol, Ľudovít Feld, György Ruttkay, Július Jakoby, Béla Nemessányi-Kontuly, Juraj Collinásy, Imrich Oravecz, Jozef Fabini či Jolana Kirczová. Význam tejto školy však spočíva najmä v šírení jej zásad týmito odchovancami nielen na východnom Slovensku, ale aj - či predovšetkým - v Bratislave, Budapešti a Mexiku, kde sa stali základom tamojších grafických škôl s mocným sociálnym povedomím.
Eugen Krón už pred príchodom do Košíc bol uznávaným grafikom. Jeho profesor na budapeštianskej Vysokej škole výtvarných umení a význačný maďarský technický novátor Viktor Olgyai-Matirko z Viedne priniesol lásku k leptu, a jeho sklon k istej mysticite sa objaví neskôr aj v tvorbe Króna v košickom období. Ďalší pedagógovia na tradicionalistickej budapeštianskej vysokej škole boli zväčša odchovancami mníchovskej alebo viedenskej školy. Krón sám tieto mestá navštívil, videl naživo diela jednotlivých predstaviteľov. A tak aj on dospel pri svojom hľadaní k nemeckému symbolizmu, k umeniu Hansa von Marées, Arnolda Böcklina, Ferdinanda Hodlera, Maxa Klingera, Ludwiga von Hofmanna, Franza von Stucka, atď. V Košiciach konečne nachádzal čas na tvorbu, a hlavne, mohol vystavovať. Pokračovať tam, kde skončil pred vojnou, za nových okolností a v novom prostredí, sa nedalo. Preto hľadal. Najprv stavil na istotu a predstavil sa bravúrnymi ženskými aktmi. Potom prichádzalo vrcholné vzopätie s cyklami: Život, Eros a Muž slnka. Eugen Krón potreboval vyjadriť priekopnícke spoločenské myšlienky - vidinu nového, šťastného, minulosťou nezaťaženého ľudstva. V cykle Tvorivý duch nahé, mlčanlivo sa presúvajúce bytosti poukazujú na ohrozenosť civilizáciou, stratu prirodzenosti a svojej podstaty. Čaro Krónových diel vyplýva z protikladného účinku vodorovných a zvislých línií, stojacich, ležiacich a zohýnajúcich sa postáv, a zmyslu pre monumentálnu jednoduchosť. Na malej ploche litografie či leptu sústreďuje mocné zážitky, vyjadruje najsmelšie predstavy. Poetická povaha jeho kresby, ktorá ukazuje veci skôr ako javy než ako telesá, bez presne určeného pozadia, poskytuje prostredníctvom redukcie na čiernu a bielu, neobmedzenej škály svetla a tieňa obrovský priestor fantázii a umožňuje vyčariť svet farebnejší ako ten skutočný. Na tento zdarný rozlet sa mu vinou dejinných a osobných zvratov po odchode z Košíc už nepodarilo nadviazať.
Na počesť víťazného bojového úspechu slovenských dobrovoľníkov v roku 1848 v Brezovej pod Bradlom...
http://www.hlavnespravy.sk/os-sr-vojaci-dnes-oslavuju-den-ozbrojenych-sil-sr/146495/
v Pécsi o riešení problémov rómskej komunity
Dlhodobá záležitosť - Vzájomná interakcia všetkých zainteresovaných strán
http://www.hlavnespravy.sk/zaborska-v-pecsi-problemy-romov-mozno-riesit-iba-spolocnymi-silami/145916/
Pri Szigetvári našli pozostatky osmanského mesta
http://www.teraz.sk/zahranicie/szigetvar-osmanska-risa-sulejman/58919-clanok.html
Orbán Merkelovej: Smelou politikou možno vyhrať voľby aj v čase krízy
http://www.hlavnespravy.sk/orban-merkelovej-smelou-politikou-mozno-vyhrat-volby-aj-v-case-krizy/146945/
20. septembra 2013 - (sita)
Maďarsko rokuje o zoštátnení šiestich alebo siedmich energetických podnikov v rámci snahy o zníženie cien energií a oživenia ekonomiky. V piatok to povedal premiér krajiny Viktor Orbán. „Pokračujeme v rokovaniach o spätnom odkúpení najmenej šiestich alebo siedmich spoločností s činnosťou v oblasti energetiky, ktoré sa v minulosti sprivatizovali,” povedal Orbán v rozhovore pre maďarský verejnoprávny rozhlas. Maďarský premiér v piatok zopakoval, že chce sektor dodávajúci energie domácnostiam transformovať na neziskové organizácie. Konštatoval, že príslušná legislatíva sa do parlamentu predloží na jar. Premiérov hovorca sa odmietol k tejto problematike bližšie vyjadriť. Veľkými hráčmi v maďarskom energetickom sektore sú napríklad nemecké firmy E.ON a RWE, francúzske spoločnosti EDF a GDF Suez a talianska firma Eni. Niektoré z nich sa pre agentúru Reuters odmietli k téme zoštátnenia vyjadriť a niektoré nebolo možné hneď osloviť. Maďarská vláda v januári rozhodla o znížení cien energií pre domácnosti o 10 % a signalizovala, že v novembri rozhodne o znížení cien vykurovania. Štátna spoločnosť MVM v marci podpísala s firmou E.ON dohodu o kúpe plynárenských podnikov, ktoré nemecká spoločnosť vlastní v Maďarsku, za približne 870 mil. eur.
Pomoc maďarským dlžníkom nemá znefunkčniť banky
23. septembra 2013 - (sita)
Snahy Budapešti o zníženie záťaže, ktorú pre maďarské rodiny tvoria úvery v cudzích menách, nemôže ohroziť funkčnosť bankového sektora v krajine. V nedeľu to vyhlásil minister hospodárstva Mihály Varga. Stotisíce obyvateľov Maďarska bojujú s problémami pri splácaní úverov vo švajčiarskych frankoch (CHF), ktoré boli pred začiatkom krízy v roku 2008 obľúbenou nízkoúrokovou voľbou pre hypotéky, splátky ktorých ale dramaticky narástli kvôli poklesu hodnoty maďarského forintu (HUF). Vláda od bánk chce, aby úvery konvertovali z CHF na HUF, „žiaden člen vlády ale nepovedal, že by (táto konverzia) mala prebehnúť naraz“, povedal Varga v rozhovore, ktorý na svojej internetovej stránke zverejnila maďarská televízia ATV. Potvrdil však vládne ultimátum, že ak banky do 1. novembra neprídu s návrhom riešenia problému, potrebné kroky urobí Budapešť. Maďarské banky, ktoré sú prevažne v zahraničných rukách, sa obávajú, že návrh plánu na pomoc dlžníkom by mohol v konečnom dôsledku viesť k rýchlej konverzii viac než 10 mld. CHF. To by finančným domom spôsobilo vysoké straty a ďalej podkopalo maďarskú menu, povedal šéf maďarskej bankovej asociácie Mihály Patai. Medzi banky, ktoré by nútená konverzia zasiahla najťažšie, by patrili rakúske finančné domy Erste a Reiffeisen, nemecká Bayerische Landesbank alebo talianska Intesa Sanpaolo.
Daň vyháňa UniCredit z Maďarska, ruší pobočky
20. septembra 2013 - (čtk)
Maďarská dcérska spoločnosť talianskej banky UniCredit uzavrie niektoré pobočky, aby znížila náklady. Banka uviedla, že tým reaguje na daň z finančných transakcií, ktorú maďarská vláda zaviedla v tomto roku. UniCredit bude musieť na dani z finančných transakcií, ktorú chcú zaviesť spoločne aj niektoré krajiny Európskej únie, za tento rok zaplatiť 6,8 miliardy forintov (22,8 milióna eur), uviedol šéf jej maďarskej časti Mihály Patai. Maďarské banky, z ktorých väčšinu vlastnia zahraničné spoločnosti, utrpeli v minulých rokoch straty kvôli tomu, že vláda na ne v roku 2010 uvalila vysoké dočasnej dane. Straty mali tiež v dôsledku toho, že vláda na ich úkor zvýhodnila splácanie hypotekárnych úverov v zahraničných menách. „Táto situácia sa môže riešiť len jedným spôsobom: začatím rozsiahleho znižovania nákladov,” povedal M. Patai. UniCredit bola jednou z mála bánk v Maďarsku, ktoré vlani vykázali zisk. UniCredit uviedla, že zlúčia niektoré budapeštianske pobočky a celkovo zruší 15 pobočiek z terajších 120. Banka kvôli tomu prepustí desiatky zamestnancov. Úspory nákladov pokryjú 40 percent účtu za dodatočné dane, ďalších 30 percent UniCerdit ušetrí na marketingu a zvyšok by mala získať z vyšších príjmov.
Europarlament už nevyšetruje SR kvôli problému dvojitého občianstva
Občania sa sami rozhodli, že príjmu maďarské občianstvo namiesto slovenského
19. septembra 2013 - (tasr)
Vyšetrovanie Slovenskej republiky v Európskom parlamente (EP) kvôli úprave dvojitého občianstva skončilo. O ukončení vyšetrovacieho postupu EP proti SR na základe petičnej sťažnosti bývalého predsedu Najvyššieho súdu Maďarskej republiky Dr. Zoltána Lomniciho dnes informoval slovenský europoslanec Jaroslav Paška (SNS). Lomnici sa v svojej petičnej sťažnosti domáhal konania európskych inštitúcií, ktoré by donútilo Slovensko upraviť zákon č. 40/1993 o štátnom občianstve. Týmto spôsobom chcel dosiahnuť, aby slovenskí občania maďarskej národnosti mohli bez akýchkoľvek obmedzení prijímať aj maďarské občianstvo. Záležitosť na pôde europarlamentu riešil Výbor pre petície (PETI) 27. mája 2013. Zo zasadnutia museli usporiadatelia kvôli nevhodnému správaniu a pokrikovaniu vyviesť maďarských návštevníkov na čele s predsedom SMK Józsefom Berényim. Predsedníčka výboru Erminia Mazzoniová nechala vtedy petičnú sťažnosť voči Slovensku otvorenú s tým, že PETI vyčká na rozhodnutie Ústavného súdu SR o tejto veci. Paška na porade koordinátorov PETI argumentoval proti petícii s odvolaním sa na rozhodnutie Európskeho súdu pre ľudské práva (ESĽP) z júna tohto roku. Súd skonštatoval, že zmena slovenského zákona o štátnom občianstve z roku 2010, ktorá zaviedla pravidlo, že občanovi SR prijatím občianstva iného štátu súčasne zaniká občianstvo SR, nijako neobmedzila ľudské práva dotknutých osôb. “Rozhodnutie európskeho súdneho dvora dalo za pravdu nášmu videniu tohto problému, pretože potvrdilo, že rozhodovanie tých občanov Slovenskej republiky, ktorí sa rozhodli prijať maďarské občianstvo, bolo ich rozhodnutím, ktoré vykonali na základe dobrej vôle. Nikto neodoberal ich slovenské občianstvo, sami sa rozhodli, že prijmú maďarské občianstvo namiesto slovenského,” uviedol pre TASR Paška, podpredseda poslaneckej frakcie Európa slobody a demokracie (EFD). Požiadavku slovenského europoslanca na ukončenie monitorovania a vyšetrovania Slovenska po tomto zdôvodnení podporili reprezentanti oboch najsilnejších poslaneckých skupín - európskych ľudovcov (EPP) aj socialistov a demokratov (S&D). Žiadna z ďalších frakcií EP voči návrhu a argumentácii poslanca Pašku nevzniesla námietky a tak jeho žiadosť prijali konsenzom zástupcovia všetkých politických skupín vo výbore PETI. Paška zároveň pripomenul, že druhá petičná sťažnosť maďarského občana Imre Juhásza, požadujúca vyšetrovanie SR pre spojitosť uznesenia NR SR č. 533 s Benešovými dekrétmi, ostáva zatiaľ otvorená.
Medzinárodnú konferenciu o antisemitizme v Budapešti otvorí Orbán
Život židov a antisemitizmus v dnešnej Európe je názvom medzinárodnej konferencie, ktorá sa uskutoční v prvých dvoch októbrových dňoch v Budapešti. Podujatie organizované Inštitútom Toma Lantosa otvoria maďarský premiér Viktor Orbán a izraelský minister financií Jair Lapid, napísal dnes maďarský denník Népszabadság. Podľa slov riaditeľky inštitútu Anna-Márie Bíróovej cieľom zakladateľov tejto organizácie je zaoberať sa menšinovými právami, národnostnou identitou, životom židov, ale aj problematikou antisemitizmu a integrácie Rómov, ktorá je taká dôležitá v regióne strednej Európy. „Konferencia zapadá do uvedeného rámca,” konštatovala. Na podujatí pred zhruba 300 účastníkmi, z ktorých tretina príde zo zahraničia, vystúpi 49 rečníkov. Budú sa zaoberať aj otázkami dialógu medzi náboženstvami a židovskej kultúry. Podujatia sa zúčastnia viaceré židovské organizácie, medzi nimi aj Svetový židovský kongres (WJC) a Liga proti hanobeniu (ADL). Lantos, ktorý zomrel vo veku 80 rokov, bol jediným poslancom amerického Kongresu, ktorý prežil holokaust. Demokrat Lantos v Kongrese zastupoval od roku 1980 volebný okrsok v severnej Kalifornii a bol predsedom zahraničného výboru Snemovne reprezentantov.
17. septembra 2013 - (Peter Morvay - Sme)
Asi dvestotisíc eur zaplatila Budapešť za to, že každý prváčik v meste dostal na začiatku školského roka do daru desiatovú škatuľu. Celkom milé, povedali by ste, ak by v nej nebol list od primátora, logicky určený skôr rodičom ešte nečítajúcich žiakom prvého ročníka, ak by škatuľa nebola celá oranžová a ak by v Maďarsku na budúcu jar neboli voľby. A ak by, samozrejme, oranžová nebola farbou vládnej strany Fidesz, za ktorú aj pán primátor ráčil kandidovať. Takto sa z darčeka stal len ďalší symbol úplnej straty súdnosti, mocenskej arogancie a privatizácie Maďarska jednou bezškrupulóznou politickou stranou. Jej predvolebnú propagandu v školách zaplatia daňoví poplatníci rovnako ako urýchlenú renováciu okolia kostola, v ktorom sa vydávala dcéra premiéra Viktora Orbána, a asfaltky vedúcej k statku rodiny jej novomanžela, kde sa potom svadobčania veselili. A koniec koncov rovnako ako veľkú časť pozemského imania novomanželov. Šťastný ženích totiž nepatrí len k rodine profitujúcej za Orbánovej vlády z verejných zákaziek. Sám pracuje vo firme podnikateľa, ktorý je Orbánovi najbližší zo všetkých a komu sa verejné zákazky píšu nielen na mieru, ale rovno na objednávku. Lenže tak už to vo feudálnom zriadení chodí. Podstatné sú pokrvné väzby v rámci vládnucej triedy, odmeňovanie verných a poslušných dvoranov kusmi koristi a dokonca i to, že princ nezískava len ruku princeznej, ale aj časť kráľovstva.
László Kövér: Medzi Maďarskom a Slovinskom nie sú otvorené otázky
18. septembra 2013 - (tasr)
Medzi Maďarskom a Slovinskom neexistujú otvorené otázky či problémy, sú iba nevyužité možnosti na rozšírenie vzájomných vzťahov. Vyhlásil to dnes v Budapešti predseda maďarského parlamentu László Kövér po schôdzke s predsedom slovinského parlamentu Jankom Veberom. Podľa agentúry MTI Kövér povedal, že Maďarsko a Slovinsko sú dobrými susedmi a strategickými partnermi, o čom svedčia viaceré návštevy na najvyššej úrovni v uplynulých rokoch. Veber, ktorý pricestoval na dvojdňovú oficiálnu návštevu Maďarska, vyzdvihol dôležitosť vzájomnej hospodárskej spolupráce, ktorá je podľa neho pilierom budovania bilaterálnych vzťahov. Hospodárska spolupráca podľa prispieva aj k zlepšeniu situácie menšín v oboch krajinách, dodal Veber. Politici otvorili dnes ráno maďarsko-slovinské obchodné fórum, na ktorom sa zhodli, že by sa malo zlepšiť prepojenie dopravnej a energetickej infraštruktúry.
Maďarský minister obrany pri nehode utrpel zlomeninu vykĺbeného ramena
http://www.teraz.sk/zahranicie/madarsko-nehoda-minister-hende/58752-clanok.html
V ekonomickej slobode Slováci predbehli Čechov, sú však za Maďarmi
http://spravy.pravda.sk/ekonomika/clanok/293492-v-ekonomickej-slobode-slovaci-predbehli-cechov-su-vsak-za-madarmi/
http://www.teraz.sk/regiony/dedina-roka-2013-male-dvorniky/58602-clanok.html
Chorvátska polícia vypočula podpredsedu rady riaditeľov MOL
Sándor Csányi nebol vypočúvaný ani ako svedok, ani ako podozrivý
Chorvátska polícia dnes v Záhrebe vypočula podpredsedu rady riaditeľov maďarského ropného koncernu MOL Sándora Csányiho v záležitosti údajnej trhovej manipulácie pri nákupe akcií chorvátskej ropnej spoločnosti INA. Informovala o tom agentúra MTI odvolávajúc sa na internetové vydanie chorvátskeho denníka Jutarnji List. Polícia Csányiho vypočula po prvom kole rozhovorov medzi chorvátskou vládou a MOL. Z vyhlásenia vydaného chorvátskou vládou vyplýva, že cieľom dnešných rozhovorov bolo „zosúladenie spoločných cieľov týkajúcich sa spoločnosti INA v záujme prehĺbenia investícií, účinnosti vedenia a zvýšenia príspevku INA do chorvátskeho hospodárstva”. Podľa podozrenia polície MOL koncom roka 2010 a začiatkom roka 2011 nakúpil 1,6 % akcií spoločnosti INA od českej banky J&T. Csányi bol na polícii dve hodiny, po odchode nereagoval na otázky novinárov a ani polícia neposkytla žiadne informácie, napísal Jutarnji List. Denník pripomenul, že polícia v júni už vypočula predsedu rady riaditeľov INA Zoltána Áldotta spolu s maďarskými členmi dozornej rady INA Ferencom Horváthom, Józsefom Molnárom, Györgyom Mosonyim a Oszkárom Világim. Polícia predvolala na výsluch ako podozrivého šéfa MOL Zsolta Hernádiho, maďarská generálna prokuratúra však žiadosť chorvátskych orgánov odmietla. Vyšetrovanie prípadu MOL inicioval v roku 2011 chorvátsky finančný dohľad Hanfa, podľa ktorého MOL manipuloval kroky v snahe získať väčšinu akcií INA.
18. septembra 2013 - (sita)
V prípade Hedvigy Žákovej-Malinovej treba podľa generálnej prokuratúry doplniť dôkazy, pričom prípravné konanie by sa malo skončiť do konca tohto roka. „Preskúmaním vyšetrovacieho spisu sa zistilo, že je potrebné doplniť dokazovanie o konkrétne dôkazné prostriedky. Vzhľadom na neverejný charakter prípravného konania ich nebudeme bližšie uvádzať,” povedala hovorkyňa generálnej prokuratúry Jana Tökölyová. Bývalá študentka a dnes matka dvoch detí Malinová-Žáková už roky čelí obvineniam z údajnej krivej výpovede, vyšetrovanie vedie generálna prokuratúra. Generálna prokuratúra ešte v auguste oznámila, že prípad Malinovej-Žákovej bude dozorovať iný prokurátor než ten, ktorému bol pôvodne pridelený. „Vzhľadom na to, že boli zistené aj prieťahy v prípravnom konaní, prokurátor, ktorý bude vec ďalej realizovať, určil aj predpokladaný termín ukončenia prípravného konania do konca roka 2013,” dodala Tökölyová s tým, že o výsledku prípravného konania budú verejnosť informovať. Hedviga Malinová prišla 25. augusta 2006 na skúšku do školy v Nitre zbitá a s popísanou blúzou (nápis: Maďari za Dunaj), pričom podľa nej na ňu zaútočila dvojica mužov so slovami „Na Slovensku po slovensky“. Polícia však prípad už po 16 dňoch uzavrela s tým, že sa nestal tak, ako ho popísala. Na tento postup sa sťažovala Hedviga Európskemu súdu pre ľudské práva žalobou na štát. Prípad sa skončil dohodou o zmieri, Radičovej kabinet vyslovil nad prípadom poľutovanie. Bývalá študentka však už roky čelí obvineniam z údajnej krivej výpovede. Vyšetrovanie vedie generálna prokuratúra, prípad je stále len v prípravnej fáze. Prokuratúra trvala na tom, že si Hedviga národnostne motivovaný útok vymyslela.
Fidesz stále vedie, opozícia sa k nej ani len nepriblížila
Maďarská vládna strana Fidesz s 27-percentnou podporou v prieskumoch verejnej mienky stabilne vedie - opozícia sa k nej ani len nepriblížila, vyplýva z dnes zverejnených údajov sociologického inštitútu Ipsos. Podľa prieskumu, ktorý sa konal v období rokovaní o spolupráci opozičných strán a v čase krátko po ňom, si Fidesz v septembri oproti augustu polepšil podporu voličov o jedno percento. Opozičná Maďarská socialistická strana (MSZP) zaznamenala aj napriek dohode o spolupráci s politickým subjektom Spolu-PM (Együtt-PM) expremiéra Gordona Bajnaiho pokles o jedno percento; za MSZP by v septembri podľa prieskumu Ipsosu hlasovalo 14 percent respondentov. Podpora Spolu PM klesla v septembri z augustových štyroch percent na tri. Ultrapravicový Jobbik si pohoršil o dve percentá: v septembri by ho volilo šesť percent opýtaných. Ochranárska strana Politika môže byť iná (LMP) si zachovala dve percentá priaznivcov a Demokratická koalícia (DK) expremiéra Ferenca Gyurcsánya zostala v septembri len na jednom jedinom percente. Nerozhodnutých voličov je až 44 percent - z nich osem percent neprezradilo ani to, s ktorou stranou sympatizujú. Podľa Ipsosu polovica nerozhodných by vymenilo terajšiu vládu Viktora Orbána a iba desať percent tejto skupiny by si želalo pokračovanie vlády Fideszu.
17. septembra 2013 - (Pavol Žibrita - pavolzibrita.blog.sme.sk)
Pred tým, čo predviedol slovenský predseda vlády v nedeľu v spravodajskej televízii TA3, a potom to v utorok v parlamente ešte vystupňoval, by zbledol závisťou aj sám Orbán, veľmajster populizmu a demagógie. Fico svojmu učiteľovi názorne ukázal, ako sa má zatočiť s opozíciou! Nešťastní opozičníci ho totiž opäť hlboko podcenili. Zrejme si naivne vysnívali nejakú vecnú diskusiu k SPP a k odvolávaniu vlády, no ten lišiak ich po tom, čo na nich vylial všetku špinu, nechal diskutovať medzi sebou. Podaním návrhu na odvolanie premiéra si opozícia sama hodila slučku okolo krku a Fico za ňu poriadne zatiahol. Smer začal (aj vďaka „pomätenej“ opozícii) svoju predvolebnú kampaň jasným víťazstvom. Veď to, že tu nejde o cenu plynu pre domácnosti alebo o záujmy obyčajných ľudí je úplne jasné. Lenže voľby sa blížia a voliť bude obyčajný národ, a ten si predsa treba nejako získať. „Vezír” susednej provincie Orbán si dvojnásobným (!) znížením režijných nákladov svoj ľud už získal. Tomu nevadí ani to, že keď tie znížené poplatky zaplatí poukážkou alebo prevodom, bude ho to stáť viac ako suma, čo získal ich znížením. V tej radosti zo zníženia si hádam ani nevšimne (myslí si vláda), že ceny potravín a služieb neustále rastú, nezamestnanosť stúpa, že mladí krajinu húfne opúšťajú, že investori sa do Maďarska nehrnú. A Slovensko? Ľud spod Tatier môže jasať a ďakovať svojej vláde za „múdre” rozhodnutia a ďalšie „nové” istoty. Práve sme dobehli Maďarsko! Ani na Slovensku sa cena plynu nebude zvyšovať! Ani dnes, ani zajtra a možno nikdy! Veď premiér to sľúbil! No povedzte, kto by nehlasoval za také vlády, za takých skvelých vezírov?! A opozícia? Aj tá sa v našich provinciách podobá ako vajce vajcu. Nejednotná, roztrieštená, bezradná a pritom samoľúba. Ešte ani len ten „ľud svoj” osloviť nedokáže! Aspoň nie tak, ako sa patrí, ako to vie predseda slovenskej a maďarskej vlády. S citom, úprimne, s pochopením, a tak ľudsky. Jeden národne, druhý socialisticky. A obaja svorne spolu, pekne demagogicko-populisticky. Éljen! Nech žije! Hor-či-cu! Hor-či-cu! Skutočne ľutujem opozičné strany oboch našich provincií, no môžu si za to samy. A tak im nezostáva nič iné ako dúfať (veď viackrát sa to už stalo), že ten prostý ľud má oveľa viac rozumu, ako si vedia vôbec predstaviť. Jedno je isté. Dnes (utorok) vláda určite nepadne. Ibaže by sa odvolala sama. No kým sa tak stane, to sa na Slovensku ešte veľa naprdíme... a tu v Maďarsku detto!
Štát plánuje spoplatniť časť Tatier
Súd s exšéfmi polície v kauze z roku 2006 vypočuje 115 svedkov
http://www.hlavnespravy.sk/madarsko-sud-s-exsefmi-policie-v-kauze-z-roku-2006-vypocuje-115-svedkov-2/144276/
Súd s bývalými šéfmi polície v kauze nepokojov z roku 2006
17. septembra 2013 - (tasr)
Na Budapeštianskom súde začne sa dnes súdny proces s bývalým šéfom Celoštátneho veliteľstva polície (ORFK) Lászlóom Benem, šéfom Budapeštianskeho veliteľstva polície (BRFK) Péterom Gergényim, ako aj s ďalšími bývalými i terajšími policajnými dôstojníkmi za udalosti pri pouličných nepokojoch v Budapešti z roku 2006. Podľa ľavicového denníka Népszava obžaloba vytýka policajným šéfom najmä to, že svojich podriadených po nepokojoch, pri ktorých sa zranili aj policajti, nevzali na zodpovednosť - a nevzali ich za zodpovednosť ani za chaos vo vedení zákrokov. Pri demonštrácii pred budovou maďarskej štátnej televízie 18. septembra 2006 bolo zranených 102 príslušníkov bezpečnostných síl. Pri búrlivej protivládnej manifestácii utrpelo väčšie alebo menšie zranenia dovedna 150 ľudí. Demonštranti požadovali rezignáciu premiéra Ferenca Gyurcsánya, a po tom, ako proti nim polícia použila slzotvorný plyn a vodné delá, prenikli v noci do budovy štátnej televízie. Išlo o prvé takéto násilné strety od pádu komunizmu a zavedenia demokracie koncom 80. rokov. Protesty vyvolalo zverejnenie nahrávky, na ktorej premiér Gyurcsány hovoril o tom, ako klamal, len aby vyhral aprílové parlamentné voľby. Podľa obžaloby policajná jednotka z Baranskej župy, nasadená pri nepokojoch pri televízii, nebola dostatočne vybavená ochrannými štítmi a prilbami. Pri zásahu veliaci dôstojníci zmätkovali. Šéfovia polície sa pred súdom budú zodpovedať aj za to, že 23. októbra 2006 pri pokračujúcich protivládnych demonštráciách v Budapešti nepripravili osobitné hlásenie, v ktorom by zdôvodnili oprávnenosť, odbornosť a primeranosť použitia gumených projektilov a slzotvorného plynu voči demonštrantom. Prokuratúra podala obžalobu voči policajtom vo februári tohto roka na základe podnetu občanov a predsedu parlamentného podvýboru pre skúmanie zákrokov polície pri udalostiach v roku 2006 Gergelya Gulyása z vládnej strany Fidesz. Népszava cituje odborníka na trestné právo Pétera Hacka, ktorý povedal, že prokuratúra sa nepostavila v tejto záležitosti na stranu Fideszu a kauzu nehodnotí tak, že polícia vtedy konala voči demonštrantom neúmerne a pod politickým tlakom. Naopak, súd bude prešetrovať zodpovednosť vedúcich predstaviteľov polície za nedostatočne pripravené nasadenie policajtov do nebezpečnej situácie. Denník pripomína, že k tejto kauze sa zo strany bývalého poslanca za Fidesz, terajšieho sudcu ústavného súdu Istvána Balsaiho, objavilo v príslušnej správe z roku 2011 aj možné obvinenie vtedajšieho premiéra Ferenca Gyurcsánya z teroristického činu.
Znárodňovanie - Orbán sľubuje Maďarom nižšie náklady na život
17. septembra 2013 - (hnonline.sk)
Maďarský premiér sľubuje zmenu zákonov, aby znížil náklady na bývanie. Znamenalo by to však zrejme znárodňovanie. - Nižšie náklady na bývanie. Tieto dobré správy si vypočuli maďarskí občania z úst premiéra Viktora Orbána. Ten im sľúbil, že ich životné náklady pôjdu dole. „Nik nemôže pochybovať o tom, že rok 2014 bude rokom zápasu o zníženie nákladov na verejné služby,“ vyhlásil maďarský premiér. Opozícia tvrdí, že ide o predvolebnú rétoriku a šéf Fideszu sa pripravuje na voľby, píše portál rp.pl. Maďari prídu k urnám na jar budúceho roku. Premiér nevylúčil, že by sa mohol zmeniť zákon. Ten by mohol v budúcnosti zrušiť zisk spoločností, ktoré distribuujú energiu maďarským domácnostiam. Prakticky by to znamenalo znárodnenie podnikov a ich zmenu na inštitúcie, ktoré neprofitujú. Opatrenia na zníženie nákladov sa už v minulosti stali hlavnými heslami Fideszu. Od začiatku tohto roku dokonca ceny zemného plynu a elektriny klesli o 10 percent. Od 1 júla sa tiež znížila aj cena vody, či propán-butánu. Zlacnel aj odvoz smetí. Politici Fideszu tieto kroky obhajujú, že ide o záujem vlády pomôcť obyvateľom, postihnutým krízou. Ešte pred začiatkom vykurovacej sezóny by podľa šéfa úradu premiéra Jánosa Lázára malo dojsť k ďalšiemu zlacňovaniu cien energií. Lacnejšie by mohlo byť aj mäso. Vláda sa chystá znížiť DPH na mäso z 27 na 10 percent.
V. Orbán je optimistický, Maďarsko sa vraj môže zotaviť skôr
17. septembra 2013 - (sita)
Rast maďarskej ekonomiky môže po minuloročnej recesii dosiahnuť v tomto roku mierne vyššiu úroveň než 0,5 %. Zotavovanie by sa mohlo zrýchliť v budúcom roku. V utorok to vyhlásil tamojší premiér Viktor Orbán. „Mierne predpovede hovoria, že rast by mohol byť na úrovni 0,5 %. Myslím si však, že môže byť ešte o niečo rýchlejší,“ povedal Orbán. Zároveň zopakoval, že hrubý domáci produkt (HDP) by mal v roku 2014 posilniť o 2 %. Hrubý domáci produkt Maďarska sa v druhom štvrťroku tohto roka podľa neupravených údajov oproti druhému štvrťroku vlaňajška zväčšil o 0,5 %. Podľa sezónne a kalendárne upravených údajov hospodárstvo krajiny medziročne posilnilo o 0,1 %. Medzikvartálne maďarská ekonomika vzrástla o 0,1 %.
V. Orbán: Maďarsko nie je euroskeptické, ale eurorealistické
Maďarsko prezentuje nie euroskeptický, ale eurorealitický pohľad, vyhlásil dnes v Budapešti na schôdzke čestných konzulov Maďarska predseda maďarskej vlády Viktor Orbán. “Maďarsko nie je euroskeptické, to by bolo v rozpore s tisícročným historickým dedičstvom krajiny,” povedal konzulom v parlamente premiér, podľa ktorého Maďarsko charakterizuje eurorealizmus. “Nechceme sa pripojiť ku krajinám, ktoré tvrdia, že na kontinente je všetko v poriadku. Maďarsko nie je ochotné zamlčať nepriaznivé tendencie, ale plne podporuje európske hodnoty,” dodal Orbán.
Z Maďarska sa za desať rokov vysťahovalo za prácou 350.000 ľudí
V uplynulých desiatich rokoch sa z Maďarska vysťahovalo za prácou 350.000 ľudí, povedal dnes v Budapešti na schôdzke čestných konzulov Maďarska predseda maďarskej vlády Viktor Orbán. „Z hľadiska pomerov populácie ide o nízky počet v rámci strednej Európy. Nejde o špecificky maďarský jav. Napríklad z Rakúska vlani odišlo viac ľudí než z Maďarska,” konštatoval premiér. Z Maďarska podľa jeho slov odchádzajú pracovať do zahraničia najmä tí, ktorí chcú zarobiť viac. „Odliv mozgov, ktorý smeruje v podstate do Nemecka, nie je čosi náhodné, ide o následok dobre premyslenej stratégie,” dodal Orbán.
Ešte pred dvoma rokmi si Slovenská agentúra pre cestovný ruch lámala hlavu, ako na Slovensko prilákať maďarských turistov. Svoje narobil nevýhodný kurz eura a maďarského forintu, ale aj politické trenice...
http://hnonline.sk/ekonomika/c1-60754400-madari-sa-k-nam-vracaju
Konflikty komunít neriešime včas, tvrdí maďarský rezort vnútra
13. septembra 2013 - (sita)
Na Slovensku sa tak ako aj v ostatných regiónoch strednej a východnej Európy riešenie konfliktov medzi komunitami odkladá. Problémy sa neriešia, až do chvíle, kým prerastú do pokročilého štádia. Konštatuje sa to v publikácii, ktorú po výskume zverejnilo maďarské ministerstvo vnútra a medzinárodná skupina expertov. Publikácia má názov Dobrá prax riešenia konfliktov v komunitách Strednej a Východnej Európy. Slováci problémy radšej neriešia, ako by mali čeliť negatívnej kritike za prípadné zlyhanie. Otvoriť konflikt v pokročilom štádiu však môže pôsobiť až deštrukčne, vyplýva z výskumu. Publikácia si všíma aj stavanie protirómskych múrov, oddelené triedy a redikalizáciu jazyka na verejnosti. Maďarské ministerstvo vnútra a experti vysvetľujú, že jeden typ konfliktov sa vytvára okolo sociálnych rozdielov. Tie sa často zamieňajú alebo prekrývajú s etnicitou. Najmä v prípade spolunažívania Nerómov a Rómov, ktorých sociálne štandardy sú na nízkej úrovni. Slováci ju považujú za prijateľnú, píše sa ďalej v publikácii. Miestne napätie sa rozrastá do ďalších lokalít, aj tam, kde nie je. Konflikty medzi komunitami spúšťajú podľa maďarského ministerstva vnútra hlavne médiá, ekonomická kríza, sociálny systém, ktorý recykluje ľudí závislých od dávok, tiež politické kampane s krátkodobými cieľmi, plné populizmu, etnického nacionalizmu, neefektívne fungovanie samospráv. Konflikty tiež podnecuje túžba riešiť neúnosnú situáciu, potreba ukázať moc a chuť presadiť subjektívne názory do výkonu práva. Výskumný projekt zameraný na zozbieranie a analýzu príkladov dobrej praxe zvládania a mediácie komunitných konfliktov v regióne strednej a východnej Európy uskutočnili maďarské ministerstvo vnútra a medzinárodná skupina expertov v rokoch 2011 až 2013. Výskum mapoval tému na Slovensku, v Maďarsku, Rumunsku, Bulharsku a v Česku a priniesol pre prácu s komunitným konfliktom aj niekoľko odporúčaní pre projektových manažérov, profesionálov v teréne ako aj pre donorov.
Maďarsko mení ústavu, aby upokojilo EÚ
18. septembra 2013 - (EurActiv / Reuters)
Maďarský parlament schválil zmeny ústavy, ktorými sa odstránia obmedzenia pre politické kampane v médiách a ďalšie aspekty, ktoré podľa Európskej únie mohli byť v rozpore s jej princípmi. EÚ, Spojené štáty a organizácie ochraňujúce ľudské práva kritizovali premiéra Viktora Orbána, že ústavnými zmenami obmedzil právomoci najvyššieho súdu a oslabil demokraciu v krajine. Európska komisia upozornila, že prijme právne kroky voči opatreniam, ktoré by mohli byť v rozpore s normami EÚ a zásadami právneho štátu. Maďarská vláda teda pripravila balík zmien a tie včera prijali zákonodarcovia. Premiér Orbán najprv odmietal kritiku reforiem považovaných za nedemokratické, no prisľúbil plnú spoluprácu s Bruselu pri odstraňovaní pochybností. Z pozmeňujúcich návrhov vlády vyplýva, že Budapešť prijme opatrenia, ktoré zamedzia potenciálnym rozporom s ústavou po rokoch sporov ohľadom zákonov ovplyvňujúcich súdnictvo a centrálnu banku. Ako uviedol Orbán zmeny sú navrhnuté tak, aby niektoré ústavné otázky už nemohli byť v budúcnosti využité ako zámienka na ďalšie útoky voči Maďarsku. Politické strany teda budú môcť viesť kampaň pred parlamentnými a európskymi voľbami nielen vo verejnoprávnych médiách, ako prikazovalo predchádzajúce obmedzenie, ale aj v súkromných. Zákon však stále prikazuje, že tieto reklamy musia byť zverejnené zadarmo. Zrušili aj ústavné ustanovenie, ktoré vláde umožňovalo zaviesť nové dane v prípade, že by Maďarsko muselo na základe rozhodnutia Súdneho dvora EÚ platiť pokutu. Práve toto v minulosti Európska komisia označila ako osobitne znepokojujúce. Orbán sa obhajoval tým, že Maďarsko zachránil pred podobným ekonomickým kolapsom ako zažilo Grécko a že jeho reformy sú demokratické vzhľadom na silnú väčšinu, ktorú získal počas volieb v roku 2010. Podľa jeho slov čelí útokom, pretože jeho kroky ohrozujú záujmy lobingových skupín zahraničných firiem.
Maďarsko schválilo zmeny v ústave, ktoré žiadal Brusel
16. septembra 2013 - (čtk)
Maďarský parlament schválil v pondelok piaty dodatok ústavy, ten ruší a upravuje predchádzajúce zmeny v základnom zákone, ktoré kritizovala Európska komisia. Nová úprava podriaďuje aj finančný trh dozoru Maďarskej národnej banky a ruší ustanovenia umožňujúce prevádzať prípady z jedného súdu na druhý, informovala agentúra MTI. V zákonodarnom zbore, ktorý má 386 poslancov, hlasovalo za piaty dodatok 260 poslancov, proti bolo 41 a 35 sa hlasovania zdržalo. Prvú verziu piateho dodatku ústavy predložil minister spravodlivosti Tibor Vracsics parlamentu na schválenie už v júni. Reagoval tak na znepokojenie, ktoré dala najavo Európska komisia po schválení predchádzajúceho štvrtého dodatku. Ten sa týkal dohľadu nad justíciou, možnosti presúvať prípady medzi súdmi, vypisovanie mimoriadnych daní v súvislosti s rozsudkami Súdneho dvora EÚ nepriaznivými pre Maďarsko a tiež propagácie politických strán pred voľbami. Nová schválená úprava okrem iného zavádza Národnú justičnú radu. Bude mať dohľad nad centrálnym riadením súdov. Vyhovuje tiež výhrade EK a dáva ústavnému súdu 90 dní namiesto doterajších 30 na rozhodnutie v konaniach iniciovaných od sudcov. Článok týkajúci sa mimoriadnych daní v súvislosti s rozsudkami Súdneho dvora EÚ zrušili.
http://www.hlavnespravy.sk/madarsko-parlament-schvalil-piatu-novelu-ustavy/144014/
Maďarským ombudsmanom bude bývalý splnomocnenec pre Gabčíkovo
16. septembra 2013 - (tasr)
Novým ochrancom ľudských práv v Maďarsku bude od 25. septembra bývalý vládny splnomocnenec pre Sústavu vodných diel Gabčíkovo-Nagymaros László Székely. Podľa internetového vydania denníka Népszabadság o tom v pondelok rozhodli poslanci parlamentu. Za Székelya, ktorého mandát potrvá šesť rokov, hlasovalo 266 poslancov, 40 bolo proti a jeden hlas bol neplatný. Nehlasovali poslanci Maďarskej socialistickej strany (MSZP). Székely v predchádzajúcich rokoch zastával funkciu ministerského splnomocnenca pre koordináciu prípravy nového občianskeho zákonníka. Vo funkcii ombudsmana vystrieda Mátéa Szabóa.
Rakúsko-uhorské a československé parné rušne si zmerajú sily vo Zvolene
http://www.hlavnespravy.sk/oznam-zssk-rakusko-uhorske-a-ceskoslovenske-parne-rusne-si-zmeraju-sily/142551/
Homosexualita ako smrteľný hriech (v maďarskej učebnici)
13. septembra 2013 - (tasr)
Cirkev prisľúbila korigovať kontroverznú homofóbnu pasáž v učebnici - Za smrteľný hriech označuje homosexualitu maďarská učebnica náboženstva pre 4. ročník z pera Márie Erdőovej-Fülöpovej, sestry primasa tamojšej katolíckej cirkvi Pétera Erdőa. Cirkev už prisľúbila korigovať inkriminovanú pasáž, informoval spravodajský portál Hir24.hu a rakúska agentúra APA. Publikáciu obsahujúcu homofóbne vyjadrenie vydala Spoločnosť sv. Štefana, ktorá sa k záležitosti podobne ako autorka nevyjadrila. Pre nutnosť rýchlej korekcie hovorí podľa APA aj fakt, že vzdelávacie zariadenia, vrátane Rakúsko-maďarskej európskej školy v Budapešti, už knihu nechali zakúpiť rodičmi školákov. Náboženstvo nepatrí v súčasnosti v Maďarsku medzi povinné, ale voliteľné predmety. Štátna tajomníčka pre oblasť vzdelávania na ministerstve národných zdrojov Rózsa Hoffmanová sa o celej záležitosti dozvedela iba z médií a zdôraznila, že nemá nič spoločného s riadením školstva zo strany štátu. Za obsah učebníc náboženstvá sú zodpovedné cirkvi, vyplynulo z jej slov.
Sedembolestná Mária je patrónkou Slovenska
http://www.webnoviny.sk/slovensko/nedela-je-sviatkom-sedembolestnej-panny/730576-clanok.html
Skončila sa prvá Vyšehradská cesta huculského priateľstva
http://www.hlavnespravy.sk/enviro-skoncila-sa-prva-vysehradska-cesta-huculskeho-priatelstva/143365/
Hollóháza a Kéked
13. septembra 2013 - (Tomáš Tišťan - hnonline.sk)
Košičania si čoraz viac kupujú domy v priľahlých dedinkách za maďarskou hranicou, pričom práca a spoločenský život ostávajú na Slovensku. Hoci aj tu hlavným motívom je cena, oproti známej maďarskej Rajke pri Rusovciach možno pozorovať niekoľko rozdielov. Podľa všetkého Košičania ušetria ešte o čosi viac. „Domček s pozemkom sme kúpili za necelých desaťtisíc eur. Podobné domy v dedinkách na slovenskej strane, napríklad v Slanci, nám ponúkali za štvornásobok,“ hovorí Košičan Andrej Kalinák. Cenový rozdiel vysvetľuje jednoducho. „Priemyselné Košice sú aj ekonomickou metropolou. Na maďarskej strane, naopak, väčšieho mesta niet, ekonomicky je na úrovni najchudobnejších slovenských oblastí. Avšak s Košicami v tesnom susedstve,“ povedal. Do Kalinákovej Hollóházy je to z Košíc 25 kilometrov, do susedného Kékedu po nedávnom otvorení novej cesty len dvadsať. Práve tieto dve dedinky v obľube Slovákov vedú. „Slováci už v Hollóháze tvoria viac ako tretinu. Domov v ponuke je veľa, pretože tunajší mladí sa sťahujú do miest,“ hovorí. Niektorí si opravia pôvodné domy, iní volia novostavby. Populárne sú tiež Abaújvár, Gönc či Hidasnémeti. Za podobnú cenu dom s polhektárovým pozemkom v Pusztafalu kúpil i Košičan Braňo Sobinkovič. „Atraktívna je vzdialenosť, a to, že sme už v kopcoch a v prírodnej rezervácií,“ vysvetľuje. Hoci ani on, ani jeho žena zatiaľ nehovoria po maďarsky, so susedmi vychádzajú veľmi dobre. „Napriek tejto jazykovej bariére sme už strávili i spoločné opekačky, neraz nás pohostili po domácky urobenými dobrotami,“ dodal. Sobinkovič si myslí, že záujem o maďarské domy zvýši dokončenie takzvanej kechneckej diaľnice z Košíc na hranicu. „Tak sa cesta skráti na desať minút, do centra sa z maďarských dediniek dostanete rýchlejšie ako z niektorých košických sídlisk. Možno diaľnica tiež zvýši o niečo ceny domov,“ uvažuje. Viktória Belušková z realitnej kancelárie RF Real opisuje jednu zo základných schém typického kupca domu v Maďarsku. „Ide o Košičana, ktorý túži po vidieku. Svoj byt, ktorý má na košickom sídlisku hodnotu povedzme 55-tisíc eur, kvôli rýchlosti predá za 45-tisíc,“ spresňuje. Z tejto sumy dá 25-tisíc na kúpu domu a prípadné stavebné úpravy. „Zvyšok použije na iné veci,“ opisuje skúsenosti. Jej kancelária na maďarskej strane predala okolo 30 domov. Ako nám povedali na obecnom úrade v Kékede, záujem Košičanov ich teší. Pre obec, z ktorej sa mladí domorodci sťahujú, ho vnímajú ako rozvojový impulz.
Zabudnutý „havraní dom“ - Hollóházsky porcelán
Ak raz navštívite Hollóházu alebo si kúpite jej preslávený porcelán, všimnite si lepšie ručne namaľované dekoračné zdobenie. Pri jeho zrode neboli len maďarskí, nemeckí investori a umeleckí návrhári, ale aj ruky slovenských robotníkov...
http://www.internet.sk/mediakurier/madarsko/22.htm
Primátor Komáromu: Závod Nokia u nás zostáva
http://ekonomika.sme.sk/c/6936068/primator-komaromu-zavod-nokia-u-nas-zostava.html?utm_source=link&;utm_medium=rss&utm_campaign=rss
Jedna plus jedna je nula
Neschopnosť maďarských strán Most-Híd a SMK dohodnúť sa na spoločných kandidátkach môže prekvapiť len toho, čo stále verí rozprávke, že za rozpadom jednotnej maďarskej menšinovej reprezentácie stáli nejaké ideové či politické spory a nie osobná animozita a ekonomická rivalita na všetkých úrovniach. Tie v prvom rade rozhodli aj teraz. O zvyšok sa postaral boj o prestíž, o to, kto sa smie nazvať hlavným reprezentantom maďarskej menšiny u nás. Most je ako strana vytvorená len pre veľkú politiku na lokálnej úrovni veľmi slabý, v komunálnych voľbách je jej prínos veľmi sporný a ani na spoločnej maďarskej kandidátke by logicky nemohla dominovať podľa vlastných predstáv. Ak by to však prijala, vlastne by tým priznala, že je len prázdnym obalom bez vnútorného obsahu. Podriadené postavenie na kandidátke však nemohla prijať ani SMK, ktorá od rozdelenia masíruje tunajšiu maďarskú komunitu tým, že je jej jediným pravým, roduverným a legitímnym predstaviteľom. To by sa už strana rovno mohla vzdať nádejí, že ešte niekedy uvidí (bratislavský) parlament zvnútra. A pravdepodobne by jej to nedovolil ani Fidesz, bez ktorého povolenia sa už v SMK pomaly neodvážia ani si odskočiť na záchod. O dnešnom stave SMK najlepšie vypovedá, že najvyššie stranícke ocenenie získal bývalý primátor Dunajskej Stredy, ktorý mesto spravoval ako svoj súkromný majetok a funkcie sa musel vzdať, keď Ústavný súd zrušil výsledky volieb vyhraných za podozrivých okolností a kupovaním hlasov. O Moste zase to, že jeho činnosť vo vysokej politike je rovnako nehodnotiteľná a bezcieľna, ako bolo krátke fungovanie jeho povereníka pre práva menšín na Ficovom Úrade vlády.
Kongres SMK sa konal v slávnostnej atmosfére
http://www.hlavnespravy.sk/d-streda-kongres-strany-madarskej-komunity-sa-konal-v-slavnostnej-atmosfere/143096/
J. Berényi: Ak pravica chce vládnuť, tak SMK potrebuje, a my potrebujeme pravicu
http://www.hlavnespravy.sk/j-berenyi-ak-pravica-chce-vladnut-tak-smk-potrebuje-a-my-potrebujeme-pravicu/142990/
„Maďarská hrozba“ na Slovensku ako konšpiračný stereotyp
Mobilizácia „maďarskou kartou“ - S rukou Budapešti v pozadí - Rozdielne vnímanie Slovákov a Maďarov navzájom - „Všetci Maďari - jednotný blok, konšpirujú proti Slovensku“ - Príliš veľa vďačných poslucháčov o maďarskej hrozbe
13. septembra 2013 - (Grigorij Mesežnikov, IVO - institutpre.blog.sme.sk)
Nedávny reprezentatívny prieskum verejnej mienky, uskutočnený Inštitútom pre verejné otázky, ukázal rozšírenosť konšpiračných stereotypov vo vedomí ľudí na Slovensku. Až 63 percent oslovených respondentov vyjadrilo presvedčenie (v silnejšej alebo slabšej miere) o tom, že to nie je slovenská vláda, ktorá dnes riadi krajinu. Medzinárodné finančné kruhy, cudzie štáty, silné média, tajné spoločenstvá, rôzne náboženské skupiny - toto sú aktéri, ktorí podľa mnohých občanov ťahajú nitky v pozadí. Sociologička Oľga Gyárfášová dáva do súvislosti popularitu konšpiračných predstáv o mocenskom vplyve na Slovensku „silných tohto sveta“ predovšetkým s nedostatočnou transparentnosťou vládnutia (pozri článok na IVO blogu). Svoju úlohu zohráva aj egoizmus a uzavretosť politických elít, zanedbávajúcich riešenie skutočných problémov ľudí. Netransparentnosť vládnutia v konečnom dôsledku znižuje dôveryhodnosť politikov, posúva vnímanie politiky občanmi do roviny špekulácií o utajovaných záväzkoch domácich politických aktérov voči „skutočným chlebodarcom“ - ekonomickým skupinám (slovenským a zahraničným), politikom a štátnikom z cudzích krajín, medzinárodným organizáciám a pod.
Mobilizácia „maďarskou kartou“
Existujú však aj špecifické faktory, ktoré môžu u určitej časti obyvateľstva posilňovať konšpiračné vnímanie reality a viesť k hľadaniu skrytých mechanizmov spoločenského diania. Patria k nim napríklad vzťahy s vybranými národmi a štátmi a postoje významných politických síl a mienkotvorných osobností, ktoré tieto vzťahy interpretujú, najmä v historickom a súčasnom politickom kontexte. Osobitný miesto v tejto súvislosti patrí na Slovensku tzv. „maďarskej karte“, t. j. využitiu problematiky slovensko-maďarských vzťahov (interetnických a medzištátnych) a postavenia maďarskej menšiny v SR na politickú a volebnú mobilizáciu obyvateľstva. Využitie „maďarskej karty“ vo vnútornej politike SR treba chápať v kontexte viacerých spoločensky relevantných okolností: spoločných dejín Maďarov a Slovákov, ich dlhodobého spolužitia v rámci tých istých štátnych útvarov (pričom s odlišným štátotvorným statusom), existencie početnej maďarskej národnostnej menšiny na Slovensku, pôsobenia politických subjektov zastupujúcich maďarskú menšinu na jednej strane a nacionalisticky orientovaných strán v prostredí slovenskej väčšiny, prezentujúcich seba ako zástancov národno-štátnych záujmov Slovenska. Tzv. „maďarská agenda“ tvorí významnú súčasť verejného a politického diskurzu na Slovensku, je to priestor poskytujúci politickým aktérom rôznej ideologickej a hodnotovej orientácie príležitosť používať na oslovenie svojich priaznivcov širokú škálu interpretačných schém slovensko-maďarských vzťahov, vrátane konšpiračných stereotypov.
S rukou Budapešti v pozadí
V období 1990 - 1992, ale aj neskôr, po vzniku samostatnej SR, nacionalisticko-separatistický tábor, ktorý na Slovensku inicioval rozpad Československa, živil vo vedomí ľudí dva základné konšpiračné stereotypy. Prvý sa týkal neprajníkov slovenskej samostatnosti z Prahy („pragocentristi“, „českí šovinisti“, „čechoslovakisti“, „federalisti“, „federálni Slováci“), v druhom išlo o nepriateľov samostatného Slovenska z Budapešti („panhungaristi“, „revizionisti“, „maďarskí šovinisti“). Piatou kolónou Budapešti na Slovensku boli v tomto naratíve „domáci prisluhovači“ v podobe politikov maďarskej národnosti („iredentisti“) a ľudí zastavajúcich názor o potrebe tolerantného spolunažívania s Maďarmi a striktného dodržiavania menšinových práv („Maďaróni“). Povestná „ruka Budapešti“ sa slovenským nacionalistickým politikom marila v pozadí viacerých udalostí, najmä tých, ktoré súviseli s postavením maďarskej národnostnej menšiny. Ale nielen s tým. Keď autoritárska politika Mečiarovej vlády diskvalifikovala Slovensko v eurointegračnom procese, vyrukovali pro-vládne nacionalistické sily s obvinením zástupcov maďarskej menšiny, že v tajnej súčinnosti s Budapešťou chodia žalovať do Bruselu, aby podkopali šance SR stať sa členom EÚ a tým oslabili Slovensko voči Maďarsku. Podobnú rétoriku neskôr (v rokoch 2006 - 2007) použil premiér Róbert Fico, keď vyhlásil, že rozhodnutie Strany európskych socialistov dočasne pozastaviť členstvo Smeru-SD v PES (stalo sa tak kvôli jeho koaličnému partnerstvu s SNS) bolo urobené pod nátlakom maďarských socialistov. Dnes vidíme, že intenzita používania „maďarskej karty“ sa v porovnaní s obdobím prvej Ficovej vlády, zloženej so zástupcov Smeru-SD, SNS a HZDS (2006 - 2010) znížila. Vláda Ivety Radičovej uskutočňovala v rokoch 2010 - 2012 vcelku ústretovú politiku voči národnostným menšinám (napokon členom vládnej koalície bola strana Most-Híd, zastupujúca významnú časť maďarského obyvateľstva SR). Druha vláda R. Fica, zložená zo zástupcov Smeru-SD, sľúbila po voľbách 2012 zachovanie existujúceho štandardu v postavení národnostných menšín, deklaruje záujem o udržanie pokojných a korektných vzťahov so susedným Maďarskom. Ak dáme bokom protimenšinovú rétoriku, ktorú premiér R. Fico použil vo svojom prejave na zhromaždení Matici slovenskej v Martine vo februári 2013, môžeme konštatovať, že politici, ktorí predtým boli najčastejšie pristihnutí pri používaní „maďarskej karty“ (vrátane samotného R. Fica) ju akoby odložili - aspoň nateraz - do pomyselného šuplíka. Otázka znie - na ako dlho? A či existuje záruka, že ju neoprášia a znovu nezaradia do svojho tradičného repertoáru?
Rozdielne vnímanie Slovákov a Maďarov navzájom
Pripomeňme spôsob akým sa na Slovensku v minulých rokoch používala „maďarská karta“, a to najmä v kontexte rozšírených konšpiračných predstáv. Skôr než tak urobíme však poukážeme na jeden dôležitý aspekt, vytvárajúci podhubie pre živenie protimaďarských stereotypov a podozrievavosti voči najpočetnejšej národnostnej menšine v SR. Ide o Slovákmi a Maďarmi rozdielne vnímanie toho druhého národa, jeho postavenia a najmä ambícií a zámerov. V roku 2008, počas prvej Ficovej vlády, keď sa napätie v slovensko-maďarských vzťahoch značne vyostrilo, uskutočnil Inštitút pre verejné otázky reprezentatívny prieskum verejnej mienky, ktorý sa o. i. venoval problematike slovensko-maďarského spolužitia. Prieskum ukázal, že zatiaľ čo výrazná väčšina etnických Maďarov, žijúcich na Slovensku, pociťovala zhoršenie svojho postavenia v dôsledku vtedajšej vládnej politiky (myslelo si to až 78% respondentov maďarskej národnosti), Slováci považovali postavenie Maďarov na Slovensku za nezmenené (54%) alebo dokonca zlepšené (19%). Dosť znepokojujúco vyznieval fakt, že až 73% Slovákov si myslelo, že „Maďari chcú byť čímsi viac ako Slováci“, pričom 59% Slovákov nesúhlasilo s názorom, že „občanom maďarskej národnosti záleží na blahu Slovenska rovnako ako Slovákom“ (hoci 88% Maďarov tvrdilo opak - že im na blahu Slovenska záleží). Viac ako dve tretiny Slovákov (67%) súhlasilo s názorom, že predstaviteľom maďarskej menšiny nestačí doterajšia (podľa Slovákov dostatočná) úroveň menšinových práv a preto stupňujú svoje požiadavky, pričom viac ako tretina (36%) Slovákov si myslela, že „skrytým cieľom väčšiny Maďarov na Slovensku je zmena hraníc a pripojenie južných oblastí k Maďarsku“ (zatiaľ čo 79% Maďarov takýto názor odmietalo). Až 70% Slovákov považovalo maďarskú vládu, maďarských politikov a iných predstaviteľov maďarského verejného života za zodpovedných za zhoršenie vzťahov medzi dvoma krajinami. Stručná rekapitulácia uvedených zistení by mohla znieť nasledovne - existuje pomerne početná skupina Slovákov, ktorá považuje Maďarov žijúcich na Slovensku za povýšeneckých, nelojálnych voči domovskej krajine, stupňujúcich svoje národnostné požiadavky (a to i napriek dobrému štandardu menšinových práv) a usilujúcich sa o iredentu v prospech Maďarska. Podľa zástancov týchto názorov, zodpovednosť za problémy v slovensko-maďarských vzťahoch leží na Maďarsku a Maďaroch.
„Všetci Maďari - jednotný blok, konšpirujú proti Slovensku“
Takéto názory sú živnou pôdou pre šírenie predstáv o maďarských sprisahaneckých aktivitách proti Slovensku. Práve na túto úrodnú pôdu padá tzv. „blokový“ prístup, ktorý používajú slovenské „národne orientované“ strany pri narábaní s „maďarskou agendou“. Pre komunikáciu s voličmi tieto strany konštruujú pomyselný blok, súčasťou ktorého sú na Slovensku žijúci etnickí Maďari, ich politická reprezentácia, Maďari ako národ, Maďarsko ako štát, maďarská vláda a iné maďarské štátne inštitúcie, celá maďarská politická scéna. Autori tejto konštrukcie potom vyslovujú podozrenia zo zámerov Maďarska skomplikovať vnútorný vývoj v SR prostredníctvom rôznych krokov a v spolupráci s etnickými Maďarmi na Slovensku zaviesť autonómiu a následne ovládnuť časť územia SR. Súčasťou interpretácie vzťahov medzi Maďarskom a susednými krajinami, ktorú prezentujú na verejnosti zástancovia podobných názorov, je téza o pretrvávajúcom expanzionizme štátnej politiky Maďarska. Za nástroj takejto politiky napríklad svojho času označovali politici Smeru-SD a SNS Fórum maďarských poslancov Karpatskej kotliny. Podľa nich išlo o štruktúru vytvorenú s cieľom realizácie myšlienky Veľkého Maďarska. Zákon o zahraničných Maďaroch (tzv. krajanský zákon) dávali títo politici (napríklad Dušan Čaplovič) do súvislosti „s dlhodobou a cieľavedomou snahou Maďarskej republiky znovu zjednotiť územie Veľkého Maďarska a revidovať Trianon“. Spoločenstvu etnických Maďarov na Slovensku pripisovali zástancovia slovenských „národno-štátnych“ záujmov podobného typu negatívne vlastnosti („posadnutí autonómiou“, „snažia sa o nadvládu“) a požiadavkám politickej reprezentácie tejto časti obyvateľstva SR prisudzovali len tie najhoršie zámery. Účasť zástupcov maďarskej národnostnej menšiny na spravovaní vecí verejných označovali slovenskí „národovci“ za riziko pre štát a ohrozenie záujmov krajiny, za nebezpečenstvo pre Slovákov ako väčšinový národ a podkopávanie funkčnosti štátnych inštitúcií a integrity územia v prospech susedného Maďarska. V roku 2004, keď SMK bola vládnou stranou, predseda SNS Ján Slota vyhlásil: „Ak neodstavíme my Maďarov od rozhodovacích pák nielen v slovenskej vláde, NR SR, ale aj v regionálnych parlamentoch a miestnych samosprávach, kde dusia slovenský rozvoj teraz, odstrihnú definitívne oni Slovákov od politickej moci na juhu Slovenska.“ Slota tvrdil, že „pokiaľ sa nenájde niekto v slovenskej vláde, kto zabráni snahám SMK o autonómiu južného Slovenska, tak o rok bude Slovensko bez tohto územia. Bez južného Slovenska by sme skončili a môže sa stať, že Slovensko medzi Poľskom, Českom a Maďarskom zanikne“. Podľa Slotu sa Maďari systematicky snažia o získanie ekonomickej nadvlády, s týmto cieľom žiadajú vrátenie pôdy v rámci reštitúcií („chcú sa dostať do nášho národného povedomia - do Tatier“), získavajú väčší vplyv v slovenskom hospodárstve, v „maďarských rukách sa ocitajú podniky a banky“. Akýmsi drobným kozmetickým doplnkom poslúžil vtedy výrok predsedu SNS o stykoch SMK s maďarskou spravodajskou službou. Rozdúchavaním predstáv o „maďarskom nebezpečenstve“ sa nezaoberala len radikálno-nacionalistická SNS. Aktívne to robil od začiatku svojej existencie aj Smer. V období politických diskusií o maďarskom krajanskom zákone Smer používal rétoriku zhodnú s rétorikou SNS. Poukazoval na riziko, ktoré pre integritu Slovenska predstavovali „Maďari“ - bez rozlíšenia domácich Maďarov a občanov MR. V roku 2001 R. Fico napríklad tvrdil, že „slovenská vláda (Mikuláša Dzurindu)... asistuje tomu, ako Maďari krok za krokom koordinovane, zvnútra aj zvonku posilňujú svoje pozície na južnom Slovensku. Smer sa nebude pasívne prizerať hre, ktorej dlhodobým cieľom je obnova Veľkého Maďarska“. Aj Smer rozširoval vo verejnosti pocit, že politická reprezentácia maďarskej menšiny (vtedajšia SMK) sa usiluje o podkopávanie základov slovenskej štátnosti v spojení s cudzou mocnosťou. V roku 2004 predseda Smeru vyhlásil, že SMK sa snaží o to, aby slovenská vláda „stratila vplyv na území južného Slovenska a koordinuje svoju politiku s krajne pravicovou a nacionalistickou stranou Fidesz“.
Príliš veľa vďačných poslucháčov o maďarskej hrozbe
Hra „maďarskou kartou“, týmto „evergreenom“ slovenskej vnútornej politiky, išla prakticky od samého začiatku transformácie v roku 1990 ruka v ruke so živením konšpiračných predstáv o zámeroch Maďarska voči Slovensku. Niektorí politici, ktorí budovali svoju kariéru prostredníctvom využitia „maďarskej karty“, už medzitým svoju politickú činnosť ukončili, ďalší však v nej pokračujú. Hoci slovensko-maďarské vzťahy sú dnes zreteľne lepšie ako v rokoch 2006 - 2010, stále existuje riziko, že šíritelia posolstva o „maďarskej hrozbe“ si nájdu vďačných poslucháčov, ktorí im vo voľbách odovzdajú svoje hlasy. Takýchto vďačných poslucháčov je totiž na Slovensku stále veľa.
http://ekonomika.sme.sk/c/6932892/rast-madarskeho-priemyslu-sa-v-juli-vyrazne-zrychlil.html?utm_source=link&;utm_medium=rss&utm_campaign=rss
Polícia stíha v Nagykanizsi muža za priemyselnú špionáž
Polícia v Nagykanizsi na juhozápade Maďarska začala v týchto dňoch trestné stíhanie muža, ktorý je podozrivý z priemyselnej špionáže v tamojšom závode nadnárodnej spoločnosti. Informovala o tom agentúra MTI. Podľa polície Zalianskej župy trestne stíhaným je 58-ročný muž, na ktorého podal trestné oznámenie zamestnávateľ. Podnik pracovníka prepustil. MTI z iných zdrojov zistil, že ide o továreň na výrobu svietidiel americkej nadnárodnej spoločnosti General Electric. Na základe anonymnej informácie vykonala spoločnosť bezpečnostný audit, ktorý odhalil podozrivé kopírovanie údajov, uviedla pre MTI spoločnosť GE. Mestský spravodajský server Kanizsahir.hu v tejto súvislosti napísal, že bývalého zamestnanca poveril maďarský sprostredkovateľ vykonávaním špionáže pre zadávateľa z východnej Európy.
Nová maďarská letecká spoločnosť Sólyom zatiaľ nepoletí
http://www.teraz.sk/ekonomika/solyom-letecka-doprava-lety/58061-clanok.html
Maďarský ekonomický zázrak aj napriek neplneniu odporúčaní EÚ
http://www.hlavnespravy.sk/madarsky-ekonomicky-zazrak-aj-napriek-neplneniu-odporucani-eu/143130/
Orbán dal k ruke dcéry aj kus kráľovstva
16. septembra 2013 - (Peter Morvay - Sme)
Tak to už vo feudálnom zriadení chodí. Podstatné sú pokrvné väzby v rámci vládnucej triedy. Asi dvestotisíc eur zaplatila Budapešť za to, že každý prváčik v meste dostal na začiatku školského roka do daru desiatovú škatuľu. Celkom milé, povedali by ste, ak by v nej nebol list od primátora, logicky určený skôr rodičom ešte nečítajúcich detí, ak by škatuľa nebola celá oranžová a ak by v Maďarsku na budúcu jar neboli voľby. A ak by, samozrejme, oranžová nebola farbou vládnej strany Fidesz, za ktorú aj pán primátor ráčil kandidovať. Takto sa z darčeka stal len ďalší symbol úplnej straty súdnosti, mocenskej arogancie a privatizácie Maďarska jednou bezškrupulóznou politickou stranou. Jej predvolebnú propagandu v školách zaplatia daňoví poplatníci rovnako ako urýchlenú renováciu okolia kostola, v ktorom sa vydávala dcéra premiéra Viktora Orbána, a asfaltky vedúcej k statku rodiny jej novomanžela, kde sa potom svadobčania veselili. A koniec koncov rovnako ako veľkú časť pozemského imania novomanželov. Šťastný ženích totiž nepatrí len k rodine profitujúcej za Orbánovej vlády z verejných zákaziek. Sám pracuje vo firme podnikateľa, ktorý je Orbánovi najbližší zo všetkých a komu sa verejné zákazky píšu nielen na mieru, ale rovno na objednávku. Lenže tak už to vo feudálnom zriadení chodí. Podstatné sú pokrvné väzby v rámci vládnucej triedy, odmeňovanie verných a poslušných dvoranov kusmi koristi a dokonca i to, že princ nezískava len ruku princeznej, ale aj časť kráľovstva.
Podľa vzoru Orbán
11. septembra 2013 - (Peter Schutz - Sme)
Politici s vidinou riešenia aktuálneho problému dlhu prijímajú riešenia, ktoré len sťažia jeho vyriešenie v budúcnosti. Dôvodom určitej skepsy, s ktorou sme vítali ideu dlhovej brzdy, bol poľský precedens. Takzvaná rozpočtová poistka u suseda vôbec neviedla k úsporám a znižovaniu deficitov, ale k vymýšľaniu trikov, ako účtovne udržať dlh pod hranicou 55 percent HDP. S touto červenou čiarou bojovala vláda Donalda Tuska najmä dvomi metódami: masívnou privatizáciou a ukrajovaním z dôchodkového sporenia. A keď sa triky minuli, nastúpila hrubá sila. Skvelý liberál Tusk podľa vzoru Orbán znárodnil dlhopisové fondy. Časť majetku sporiteľov vláda zabrala bez toho, aby ponúkla akúkoľvek kompenzáciu. Nech už poľský ústavný súd, ktorý kauza neminie, rozhodne, ako chce, konfiškácia majetku nemá s právnym štátom a vôbec trhovým hospodárstvom nič spoločné. O zdravej mysli Orbána sa dá dôvodne pochybovať. Zoštátnenie „a la Tusk” je však už definitívnou správou, že politici urobia čokoľvek, len aby nemuseli šetriť. Samochvála ministra Rostowského, že „zmeny” znížia verejný dlh o osem percent HDP, pekne ilustruje, ako skreslene vnímajú vzťah prítomnosti, ktorá je im všetkým, a budúcnosti, ktorú úplne vytesnili z rozhodovania. Dôchodkové sporenie, do ktorého si prispievali narodení po roku 1949 pätnásť rokov, rozmlátia preto, aby znížili verejný dlh o jednu sedminu (!!). To je v ich očiach veľa, výnos porovnateľný s budúcim nákladom, ktorým je obnovenie záväzku financovať v starobe všetkých penzistov, ktorých, vrátili do „štátneho”. Pokiaľ sa nevrátia rasty minulej dekády, čo je veľmi pravdepodobné, o rok, najneskôr tri je verejný dlh Poľska späť tam, kde dnes. Presne tak ako v Maďarsku, o ktorom sme po znárodnení písali, že keby Orbán vložil celé tri bilióny forintov, čo ukradol, do zníženia štátneho dlhu, tak ten klesne asi o desať percent HDP. Teraz, po tom, čo na umorenie dlhu dal asi polovicu z lupu a druhú prepil, realitou je, že štátny dlh Maďarska pred znárodnením (2010) a dnes je navlas ten istý - 79 percent HDP. Úchvatné. Drobný rozdiel, akurát je balvan v objeme troch biliónov forintov, ktorý pre väčšiu slávu Orbána majú na nohe budúce maďarské vlády. (Mýli sa Vladimír Baláž, podľa ktorého mal Orbán na výber iba bankrot alebo znárodnenie. Nie. Existoval aj program MMF, v ktorom odmietol pokračovať.) V tejto visegradskej scenérii, z ktorej sa nesmie vynechať ani predvolebný sľub ČSSD, že „Kalouskov” druhý pilier zruší, by sa rovnalo zázraku, keby sa Fico ešte raz „nevrátil” k dôchodkovému sporeniu. Tých asi päť a pol miliardy eur, ktoré sa dajú jednoducho vziať a vyhnúť sa šetreniu, je obrovské lákadlo v situácii, keď nad hranicou 57 percent mu hrozí - horribile dictu!! - pripraviť rozpočet bez deficitu. No toto? Viete si predstaviť niečo také neskutočné, fantazmagorické, iracionálne, z iného sveta, ako vyrovnaný rozpočet? Čuduje sa niekto, ak tlačový orgán ústredného výboru strany Smer-sociálna demokracia už vypúšťa sondy, akože „tohto roku vláda o obmedzení druhého piliera neuvažuje”?
Orbán bojuje so zdĺženými bankami
http://hnonline.sk/svet/c1-60699660-orban-bojuje-so-zadlzenymi-bankami
Preslávili ho fotky Cigánov, vzbúrených väzňov, New Yorku, či drevených kostolíkov...
http://kultura.sme.sk/c/6930387/zomrel-vyznamny-slovensky-fotograf-tibor-huszar.html
Situáciu krajiny považuje za dobrú 26 percent Maďarov
11. septembra 2013 - (tasr)
Situáciu Maďarska považuje za dobrú 26 percent Maďarov - o päť percent viac než pred dvoma rokmi. Najviac obáv u Maďarov vyvoláva neisté zamestnanie, hospodárska situácia krajiny a dôchodkové zabezpečenie. Vyplýva to z dnes zverejneného prieskumu inštitútu GFK Hungária. Podľa výsledkov prieskumu, ktorý vykonali v lete 2013 na vzorke 1000 ľudí vo veku nad 15 rokov, najoptimistickejšia je skupina respondentov vo veku 15-29 rokov. Až 30 percent opýtaných z tejto skupiny vyjadrilo presvedčenie, že v nasledujúcich 12 mesiacoch sa ich osobná situácia zlepší. V reakcii na otázku posúdenia svojej budúcnosti až 74 percent Maďarov vyjadrilo najväčšie obavy z dôchodkového zabezpečenia v starobe. Pravidelne mesačne, prípadne občas, dokáže ušetriť určité finančné čiastky zhruba polovica obyvateľstva. Priemerná výška úspory domácností dosahuje podľa prieskumu GFK Hungária 13 percent z čistého príjmu jej členov.
O ochrane vôd rokujú v Budapešti vodohospodári podunajských krajín
http://www.hlavnespravy.sk/madarsko-o-ochrane-vod-rokuju-v-budapesti-vodohospodari-podunajskych-krajin/141724/
Tohtoročné úrody obilia sú vo všetkých krajinách V4 vyššie ako vlani
http://www.hlavnespravy.sk/agro-tohtorocne-urody-obilia-su-vo-vsetkych-krajinach-v4-vyssie-ako-vlani/141176/
Nová maďarská ústava sa Európskej únii vôbec nepáči
Boh žehnaj Maďarov! - Slovenský preklad Preambuly - Maďarská politika je tŕňom v oku elity EÚ
11. septembra 2013 - (hlavnespravy.sk)
Prinášame vám slovenský preklad Preambuly novej maďarskej Ústavy, proti ktorej sa otvorene postavila Európska únia. Duch tejto ústavy je totiž proti európskym tendenciám úplne desakralizovať verejný priestor, eliminovať národné štáty, lásku ku vlasti, k jazyku, náboženstvu, k histórii jednotlivých národov a dosiahnuť akúsi homogenizáciu kultúr. Maďarsko nie je v eurozóne, čím si zabezpečilo menovú zvrchovanosť a v krátkom čase bolo schopné predčasne splatiť nevýhodný úver Medzinárodnému menovému fondu. Orbán v rozhlasovej relácii odkázal Medzinárodnému menovému fondu, že môže zavrieť svoju pobočku v Budapešti. Ako uvádza portál O peniazoch, maďarský premiér Viktor Orbán vyhlásil, že v krajine pôsobí príliš veľa zahraničných bánk. Vláda podľa neho vytvorí systém štátneho bankovníctva s cieľom zlepšiť dostupnosť úverov. Jeho základom má byť sieť družstevných sporiteľní, ktorú ovládol štát minulý rok po odkúpení podielu v banke Takarékbank. Ohlasované vytvorenie systému štátom kontrolovaného bankovníctva predstavuje najnovšiu iniciatívu v hospodárskej politike maďarskej vlády, ktorá v posledných troch rokoch znepokojila investorov aj medzinárodné inštitúcie. Medzi ďalšie kroky patrí aj mimoriadne zdanenie energetických, maloobchodných a telekomunikačných firiem. Banky zareagovali odchodom z Maďarska a odmietnutím poskytovania úverov, čím chcú dosiahnuť zhoršenie situácie maďarskej ekonomiky a získať tak páky na Orbána a opätovné zníženie daňového zaťaženia.
Analytik: Maďarská opozícia nemá vodcu, ktorý by mal víziu ako Orbán
10. septembra 2013 - (tasr)
Najdôležitejším posolstvom pondelkového prejavu maďarského premiéra Viktora Orbána v parlamente bolo, že silný vodca pred poslancami prezentoval situáciu krajiny a víziu jej budúcnosti, domnieva sa analytik inštitútu Nézőpont Intézet Csaba Fodor, podľa ktorého opozícii takýto vodca chýba. Fodor v publicistickej relácii Večer verejnoprávnej televízie v pondelok povedal, že kroky, ktoré Orbán načrtol, prezentujú jeho vládu navonok ako akčnú a že premiér je odhodlaný konať. Táto skutočnosť ovplyvní kampaň do volieb 2014. Podľa jeho vyjadrenia opozícia nemá čím osloviť voličov a chýba jej aj charizmatická osobnosť. “To pre voľby 2014 neveští nič dobré,” konštatoval. “Opozícia si sama môže za to, že nemá svojho lídra,” konštatoval v tej istej televíznej relácii analytik inštitútu Political Capital Attila Juhász, podľa ktorého vláda s dvojtretinovou podporou parlamentu môže ľahšie pôsobiť zdanie akcieschopného kabinetu než opozícia v menšine. V kampani sa zrejme intenzívnejšie objavia prvky Orbánovej rétoriky boja za slobodu. Tá však má svoje slabiny, ktoré by akčnejšia opozícia mohla využiť,” dodal Juhász. V úvode jesennej schôdze parlamentu Orbán vyhlásil, že Maďarsko skoncuje s tlakom, ktorým sa medzinárodné finančné organizácie snažia prinútiť krajinu k politike reštrikcií. Zdôraznil, že vláda bude pokračovať v znižovaní režijných nákladov domácností a že pomôže dlžníkom, ktorí sa kvôli poklesu kurzu forintu neúmerne zadlžili devízovými úvermi.
Socialisti kritizujú konzervatívnu vládu Orbána pre vysťahovalectvo
Napriek tomu, že v krajinách EÚ je miera migrácie všeobecne vysoká, opoziční socialisti obviňujú z vysokej miery vysťahovalectva Orbána. - Člen predsedníctva opozičnej Maďarskej socialistickej strany (MSZP) Csaba Winkfein kritizoval Orbánove reformy a tvrdí, že každá maďarská rodina okúsila nárast miery vysťahovalectva. “Z Orbánovej “perfektnej” krajiny utekajú mladí, starí, zamestnanci, študenti, inteligencia i zaučení robotníci.” Týmito slovami reagoval na pondelňajší prejav premiéra v parlamente. Ľavicový politik vo vyhlásení zverejnenom agentúrou MTI okrem iného kritizoval aj to, že počet maďarských uchádzačov o štúdium vo Veľkej Británii výrazne stúpol. Orbán sa podľa jeho vyjadrenia úplne utrhol od reality a nedokáže uznať, že “krajina, ktorú zničil, bez ľudí nemá budúcnosť.” Winkfein takýmto spôsobom chce zapôsobiť na ľudí, a vyzvať ich, aby sa “sily spojili, a Orbána vo voľbách 2014 odohnali.” Preto sa treba vo voľbách 2014 spojiť a odohnať ho”, hoci je otázne, aké sily chce spojiť, nakoľko Orbán je vo svojej krajine vo veľkej miere populárny. Podľa expremiéra Gordona Bajnaiho, ktorý vedie mimoparlamentné zoskupenie Spolu-PM (Együtt-PM), Orbán dosiahol úspechy iba v propagande. “Neustále korigovanie rozpočtu a úprava deficitu štátneho rozpočtu smerom hore svedčia o neúspechu vládnutia”, konštatoval Bajnai a dodal, že štátny dlh je vyšší ako v roku 2010, klesajú investície a zdanlivý rast zamestnanosti je iba výsledkom špekulovania s číslami a štátom financovaných verejnoprospešných prác. Predseda vlády v pondelok sa v úvode jesenného zasadania parlamentu venoval úspechom svojho kabinetu a oznámil, že prioritou vlády je naďalej znižovať režijné náklady domácností a poskytnúť pomoc dlžníkom v devízových úveroch. Orbán zdôraznil, že Maďarsko sa dostalo spod priestupkového konania Európskej komisie za prekročenie deficitu a že jeho krajina splatila dlh Medzinárodnému menovému fondu. Vláda podľa jeho slov zachovala dôchodky, rodinné daňové zľavy, ale aj zdaňovanie bánk a monopolných podnikov.
Zahraniční Maďari by nemali rozhodovať o našom osude, tvrdí Gyurcsány
15. septembra 2013 - (tasr)
Zahraniční Maďari by nemali rozhodovať o osude ľudí, ktorí žijú v Maďarsku, vyhlásil v sobotu predseda Demokratickej koalície (DK) Ferenc Gyurcsány na masovom mítingu na budapeštianskom Moste slobody. „Ich rozhodnutie ovplyvní iba naše životy, ich nie. Ani my nechceme rozhodovať o živote v ich krajine,” povedal bývalý predseda vlády na margo volebného práva, ktoré si už v nadchádzajúcich parlamentných voľbách v roku 2014 budú môcť uplatniť zahraniční držitelia maďarského občianstva. Maďarský národ podľa jeho slov ničia tí, ktorí generujú medzi Maďarom a Maďarom konflikt, aký vzniká z volebného práva zahraničných Maďarov. Gyurcsány pred stovkami priaznivcov zdôraznil, že premiér Viktor Orbán musí odísť. „Orbán nie je demokratom pravého stredu, ale zosobnením svojvôle,” podčiarkol predseda DK, ktorý o Orbánovej vláde povedal, že likviduje vzdelávanie a zdravotníctvo. Pred parlamentnými voľbami 2014 prebieha v Maďarsku od 1. augusta registrácia zahraničných Maďarov do centrálneho registra Národného volebného úradu (NVI). Držitelia maďarského občianstva v krajinách, kde je zakázané dvojaké občianstvo - ako napríklad na Slovensku - sa na voľby v Maďarsku budú registrovať prostredníctvom internetu tak, aby údaje o nich neboli verejne dostupné.
MSZP sa nedohodla s Gyurcsányovou DK, do volieb ide DK samostatne
Rokovania o volebnej spolupráci medzi opozičnou Maďarskou socialistickou stranou (MSZP) a Demokratickou koalíciou (DK) sa dnes v Budapešti skončili bezvýsledne. Informoval o tom predseda DK Ferenc Gyurcsány, podľa ktorého pôjde jeho strana do volieb samostatne. Podľa agentúry MTI po schôdzke vodcov MSZP a DK, ktorí rokovali v sídle socialistov, expremiér Gyurcsány konštatoval, že DK je v období zostávajúcich ôsmich mesiacov do volieb otvorená pristúpiť k zmene a dohodnúť sa s MSZP. Ako spresnil, dohoda by bola možná v otázkach individuálnych volebných obvodov. Socialisti údajne trvali na tom, že Gyurcsány by nemohol kandidovať na individuálne volebnej listine ani na straníckej kandidátke a že DK by v prípade spolupráce nemohla samostatne prezentovať svoju politiku. MSZP podľa predsedu DK dnes ponúkla volebné obvody a miesta na kandidátkach, ktoré by „zaručene nemali šancu na zvolenie”.
V. Orbán zahraničným bankám: „Éra kolonizácie pominula“
Orbán dal 6. septembra zahraničným bankám v krajine ultimátum, ktoré sa skončí v novembri, aby prepočítali úvery poskytnuté v zahraničných menách na forinty v priaznivom kurze pre dlžníkov. - Mnoho Maďarov už nedokáže splácať svoje úvery, ktoré si pred rokmi zobrali v zahraničných menách. Rakúsky denník Die Presse uviedol, že maďarský premiér Viktor Orbán chce, aby straty niesli zahraničné banky. Denník cituje z pondelkového (9. sept.) Orbánovho prejavu v parlamente, že „éra kolonizácie pominula”. Vyjadrenie smerovalo voči zahraničným bankám a energetickým spoločnostiam. Dodal, že „je v národnom záujme”, aby boli ceny energií pod kontrolou a aby zanikol systém úverov v zahraničných menách. Podľa Orbána si „banky a koncerny, ktoré majú v Maďarsku monopol, musia zvyknúť na novú situáciu”. Mnohé maďarské rodiny si pred krízou, ktorá vypukla v roku 2008, vzali úvery vo švajčiarskych frankoch a eurách. Vtedy bol kurz forintu voči nim veľmi priaznivý. Počas krízy sa však forint prepadol a mnohí dlžníci už nie sú schopní splácať úvery. Orbán dal 6. septembra zahraničným bankám v krajine ultimátum, ktoré sa skončí v novembri, aby prepočítali úvery poskytnuté v zahraničných menách na forinty v priaznivom kurze pre dlžníkov. Veľkú časť strát, ktoré operácia prinesie, by mali zaťažiť bilancie bánk a nie rozpočty obyvateľov. V roku 2011 realizoval Orbán podobný program. Dcére nemeckej BayernLB v Maďarsku MKB a rakúskym bankám Erste Group a Raiffeisen Bank International vznikli vtedy veľké straty. Šéfa maďarskej asociácie bánk Daniela Gyurisa premiérovo vyhlásenie prekvapilo. Riešenie problému sa totiž dá dosiahnuť len spoločne za účasti bánk, vlády a spotrebiteľov. Predpokladá, že diskusie medzi bankami a vládou budú v nasledujúcich týždňoch pokračovať.
Pred Orbánovým domom protestuje vyše 100 ľudí proti exekúciám
Viac než 100 ľudí zadlžených devízovými úvermi začalo dnes v Budapešti protestovať pred domom premiéra Viktora Orbána a požadovalo okamžité zastavenie exekúcií a vysťahovania z domovov. Podľa agentúry MTI chráni premiérov dom polícia. Policajti vzhľadom na veľký počet demonštrantov uzatvorili pre premávku budínsku ulicu v oboch smeroch. K protestujúcim, ktorý chcú na akcii pod názvom „Nedám svoj dom” protestovať až do 1. novembra, prípadne do pozastavenia deložovania, sa pridali aj členovia hnutia Domov nie je na predaj a viaceré občianske združenia obhajujúce záujmy dlžníkov, ktorých splátky enormne narástli po výraznom poklese kurzu forintu. Polícia voči demonštrantom nezasiahla.
Maďarské banky prevedú úvery do forintov, chcú podporu vlády
10. septembra 2013 - (sita)
Problém úverov v cudzích menách maďarské banky nedokážu vyriešiť bez významnej účasti vlády a rokovania s ňou musia pokračovať. Vyhlásili to v pondelok predstavitelia maďarskej bankovej asociácie. „Banky sami nedokážu vykonať okamžitú konverziu úverov v cudzích menách na maďarské forinty. (Na jednej strane) pretože nemajú právomoc niečo také urobiť jednostranne a na druhej strane preto, lebo bez zapojenia maďarskej centrálnej banky by takáto konverzia spôsobila nepredvídateľnosť výmenného kurzu domácej meny,” píše sa v stanovisku asociácie. Maďarský premiér Viktor Orbán, ktorý sa budúci rok bude uchádzať o znovuzvolenie, v piatok banky v krajine varoval, že vláda „eliminuje” hypotéky v cudzích menách, ak finančné domy nepomôžu dlžníkom zvládnuť finančné problémy, ktoré im spôsobilo postupné znehodnocovanie forintu. Podľa Asociácie však banky už 27. augusta ministerstvu hospodárstva odovzdali svoj návrh na postup pri konverzii, vďaka ktorému by sa docielilo zníženie úverových splátok postihnutých domácností, a ktorý je založený na pomernom rozdelení záťaže.
V Maďarsku úpravou zákona o pohrebníctve zaviedli inštitút sociálneho pohrebu
http://www.hlavnespravy.sk/madarsko-upravou-zakona-o-pohrebnictve-zaviedli-institut-socialneho-pohrebu/140829/
Košice - Segedínsky balet vyrážal dych
http://kosice.korzar.sme.sk/c/6927457/segedinsky-balet-vyrazal-dych.html
Slováci sú menej šťastní ako Česi, šťastnejší ako Maďari
9. septembra 2013 - (sita)
Najšťastnejší ľudia žijú najmä na severe Európy, zatiaľ čo najmenej šťastní sú obyvatelia subsaharskej Afriky. Tvrdí to štúdia World Happiness Report, ktorú s finančnou podporou Organizácie Spojených národov uskutočňuje Kolumbijská univerzita. Spomedzi 156 krajín sveta sa na prvom mieste umiestnili Dáni nasledovaní Nórmi, Švajčiarmi, Holanďanmi a Švédmi. Na chvoste rebríčka sa ocitli subsaharské africké štáty - Tanzánia, Rwanda, Burundi, Stredoafrická republika, Benin a posledné Togo. Slovensko obsadilo 46. priečku nasledované Guatemalou, Maltou a Ekvádorom. Spomedzi krajín Vyšehradskej skupiny sa najlepšie umiestnila Česká republika (39.), Poliaci obsadili 51. priečku a Maďari až 110. miesto tesne pred Palestínou, Indiou a Mauretániou. Štúdiu zverejnil v pondelok Inštitút zeme patriaci pod Kolumbijskú univerzitu. Hlavným autorom je profesor Jeffrey Sachs, ktorý pôsobí ako poradca generálneho tajomníka OSN Pana Ki-muna. Cieľom výskumníkov je zlepšiť kvalitu života na svete pomocou boja proti chudobe a zlepšovania zdravotnej starostlivosti.
Orbán sa kritiky nebojí. Vyhráža sa domácim bankám
9. septembra 2013 - (tasr)
Maďarsko skoncuje s tlakom, s ktorým sa medzinárodné finančné organizácie snažia prinútiť krajinu k politike reštrikcií. Na úvod jesennej schôdze parlamentu v Budapešti to dnes zdôraznil predseda maďarskej vlády Viktor Orbán. Podľa agentúry MTI Orbán povedal, že banky poskytovaním devízových úverov obyvateľstvu zneužili svoje postavenie a využili naivitu ľudí. „Je neprijateľné, aby riziká znášala v obchode iba jedna strana,” podotkol premiér, ktorý vyzval banky, aby úverové zmluvy s dlžníkmi dobrovoľne upravili tak, aby straty z poklesu kurzu forintu znášali vo väčšom pomere banky. „Ak tak neurobia do 1. novembra, potom urobí vláda potrebné kroky,” odkázal predseda vlády. Orbán vyjadril presvedčenie, že kvôli pokračujúcemu znižovaniu režijných nákladov domácností bude pokračovať kritika a útoky voči jeho vláde. „Banky a podniky, ktoré majú monopolné postavenie, si musia zvyknúť na novú situáciu. Doposiaľ boli silnejší oni, pričom ľavicové vlády sa skláňali pred ich silou. Teraz sme však silnejší my a oni sa musia prispôsobiť Maďarom,” konštatoval premiér, podľa ktorého nikto nebude získavať „extra” zisky na úkor obyvateľov Maďarska. Orbán ďalej zdôraznil skutočnosť, že Maďarsko sa dostalo spod priestupkového konania Európskej komisie za prekročenie deficitu a že jeho krajina splatila dlh Medzinárodnému menovému fondu. Vláda podľa jeho slov zachovala dôchodky, rodinné daňové zľavy, ale aj zdaňovanie bánk a monopolných podnikov.
Úrokové sadzby sú v Maďarsku vysoké
http://ekonomika.sme.sk/c/6928636/urokove-sadzby-su-v-madarsku-vysoke-tvrdi-orban.html?utm_source=link&;utm_medium=rss&utm_campaign=rss
Maďarsko sa polepšilo, Európska únia mu uvoľnila dve miliardy zo zadržiavanej pomoci
http://www.pluska.sk/spravy/ekonomika/europska-unia-uvolnila-madarsku-dve-miliardy-eur-zo-zadrziavanej-pomoci.html
Pápež František prijal na súkromnej audiencii maďarského prezidenta
20. septembra 2013 - (tasr)
Pápež František prijal 20. septembra 2013 na súkromnej audiencii vo Vatikáne maďarského prezidenta Jánosa Ádera. Jednou z tém ich takmer polhodinového rozhovoru bola ochrana pitnej vody ako jeden z veľkých problémov 21. storočia, napísala tlačová agentúra MTI. Najvyšší predstaviteľ katolíckej cirkvi zároveň prijal pozvanie na návštevu Maďarska v roku 2016. Áder priviezol pápežovi fľašu vody z prameňa v Matranských Vrábľoch (Mátraverebélyi), ktoré patria medzi najznámejšie pútnické miesta nielen na severe, ale na celom území Maďarska. Pre hlavu katolíckej cirkvi nebolo podľa Ádera problémom odhadnúť, prečo mu doniesol práve tento darček, keďže nedostatok zdravotne bezchybnej pitnej vody a s ním spojené hospodárske a politické súvislosti nezriedka ohrozujú mier. Pápež, ktorý sa od nástupu do úradu venuje okrem iného aj problematike ekológie, maďarskému prezidentovi povedal, že chystá encykliku na tému vody. Áder ho požiadal, aby podporil všetkých expertov, vedcov, výskumných pracovníkov a politikov, ktorí sa venujú tejto problematike. János Áder po konzultáciách s Maďarskou biskupskou konferenciou pozval pápeža Františka na návštevu svojej krajiny v roku 2016, čo Svätý otec prijal. Ide o rok 1700. výročia narodenia biskupa z Tours sv. Martina, ktorý bol rodákom z rímskeho posádkového mesta Sabaria vo vtedajšej Panónii, dnešného maďarského Szombathelyu. Podľa Ádera si Maďarsko po dvoch desaťročiach, ktoré v roku 2016 uplynú od zatiaľ poslednej návštevy pápeža, zaslúži opäť podobnú poctu. Maďarský prezident daroval pápežovi ešte majstrovské strieborné dielo legendárneho zlatníka a šperkára Oszkára (Hubera) Tarjána (1875-1933) z 20. rokov minulého storočia a prvý zväzok reprintového vydania listov svätého Pavla v maďarskom jazyku z roku 1532. Pápež venoval maďarskému prezidentovi vatikánsku medailu a vodou zo spomínaného pútnického miesta udelil prezidentovi, ktorého sprevádzala manželka, vicepremiér Zsolt Semjén a štátny tajomník pre cirkevné, národnostné a mimovládne vzťahy György Hölvényi, požehnanie. Ako vyplýva z informácií Vatikánskeho rozhlasu, János Áder sa následne stretol aj s kardinálom Tarcisiom Bertonem, vatikánskym štátnym sekretárom a Dominiquom Mambertim, sekretárom pre vzťahy so štátmi. Obe strany vyjadrili pri tejto príležitosti spokojnosť s dobrými vzťahmi a plodnou spoluprácou medzi katolíckou cirkvou a maďarským štátom, ktorá je potvrdená aj platnými dohodami. Spomenuli aj dlhú kresťanskú tradíciu Maďarska. Venovali sa aj medzinárodnej situácii s dôrazom na trvalé následky svetovej hospodárskej krízy v Európe, ako aj na potrebu riešiť etické a sociálne otázky. V tejto súvislosti poukázali na úsilie maďarskej vlády v prospech života a rodiny. V závere hovorili aj o ochrane stvorenia, podpore mieru a náboženskej slobody s osobitým dôrazom na situáciu v Sýrii a na problémy kresťanov na Blízkom východe. Zdôraznili nevyhnutnosť cesty dialógu a politického vyjednávania pre ukončenie konfliktu.
Prezident J. Áder vyzval strany, aby s kampaňou počkali až do vypísania volieb
Maďarský prezident János Áder vyzval politické strany, aby v súvislosti so začatím volebnej kampane prejavili „rozumné sebaovládanie” a počkali až do vypísania parlamentných volieb 2014, uviedla agentúra MTI. Hlava štátu vo vyhlásení zverejnenom v nedeľu zdôraznila, že nežiada strany, aby odložili diskusiu, ale aby až do vypísania volieb aj naďalej využívali čo najlepšie každú minútu na riešenie problémov krajiny. „Vo voľnej súťaži v demokracii má obdobie volebnej kampane dôležitú a hodnotnú úlohu,” píše v dokumente Áder, ktorý však zdôraznil, že kampaň sa začína až po vypísaní volieb. Predčasná kampaň podľa jeho vyjadrenia odvádza pozornosť a bráni práci v prospech krajiny. Prezident okrem iného poznamenal, že skúsenosti Maďarska počas vyše dvoch desaťročí od znovuzískania slobody poukazujú na to, že „následky rozhodnutí slobodnej vôle nám prinášajú množstvo možností i strát”.
Jesenné zasadanie maďarského parlamentu sa začne piatou úpravou ústavy
http://www.hlavnespravy.sk/madarsko-jesenne-zasadanie-parlamentu-sa-zacne-piatou-upravou-ustavy/140541/
„Model celoživotnej dráhy pedagóga” - Nech vám „šeckin” odmäkne!
8. septembra 2013 - (Pavol Žibrita - pavolzibrita.blog.sme.sk)
Sú zdroje prírodné a ľudské. Oboje sú dôležité, preto si ich chránime. Nebývajú najlacnejšie. V Maďarsku majú dokonca Ministerstvo ľudských zdrojov. Zrejme to nebude náhoda, že sem patrí aj „najväčší podnik” Maďarska (Klebelsberg Centrum), ktorý má okolo 140 tisíc zamestnancov, zväčša pedagogických pracovníkov, učiteľov. Vláda sa o tieto ľudské zdroje vzorne stará, chráni si ich a opatruje. Proste ich má rada (ako „majte ma radi!”), a vie prečo. Zo všetkých zdrojov Maďarska sú totiž pre ňu tie ľudské-učiteľské jednoznačne najlacnejšie. Prvý týždeň vyučovania je za nami a učitelia v Maďarsku, ktorí celý rok vzorne „čušali”, neštrajkovali, s napätím čakali, čo im prinesie v tomto školskom roku práve zavedený „Model celoživotnej dráhy pedagóga” a sľuby vlády o zvýšení ich biednych platov. Nuž dočkali sa! A tak ako vždy, aj tentoraz ich vláda, s prepáčením, parádne precikala. Najprv celú spoločnosť „protiučiteľsky” naladila: „..že sa nehanbia žiadať vyššie platy teraz, keď je celá krajina v biede. Fuj, fuj!” (Nepripomína Vám to niečo? Akoby ich jedna mater mala!) Voľby sa ale blížia, a tak si to rýchlo rozmyslela. A neboli by to naše provincie, keby to nespravila tak, ako spravila, lebo to sa dá urobiť len tu a s nami. To by im nezožrali snáď ani v Stredoafrickej republike! Najprv zmeníme podmienky, usporíme, a potom z tých úspor zvýšime platy. Bože! aké je to jednoduché! Tak dosiahneme, že zvýšenie ani nebude zvýšením, ale zostane nulovým, ba niektorí budú mať tie platy dokonca aj nižšie! Že ako? Veľmi jednoducho! Stačí všetkých 62-ročných učiteľov poslať do dôchodku, potom zvýšiť povinný úväzok z 22 na 26 hodín, pridať ešte ďalších 6 povinných hodín, čím sa vyrieši odobranie príplatkov (okrem triednictva) a neplatenie nadpočetných hodín, a je to! Úväzok učiteľov sa takto prakticky zvýšil o 10 hodín. V skutočnosti pribudne učiteľom (hlavne tým mladším) pár forintov, ale hodnota hodinovej mzdy učiteľov sa takto podstatne znížila, a tak zostávajú učitelia aj naďalej najslabšie platenou kategóriou vysokoškolsky vzdelaných zamestnancov. Navyše si vláda týmto „prezamestnaním” učiteľov pripravila pôdu pre ich prepúšťanie po víťazných budúcoročných voľbách. To, že sa tak stane, ak táto garnitúra vyhrá, je viac ako isté! No najhoršie na tomto „modeli” je, že drží učiteľov a žiakov v škole do 16 hodiny. Učiteľa týmto nariadením zaradila šmahom ruky medzi robotníkov pri páse (KIA). Už chýbajú len tie štikačky na vrátnici! Pritom každý normálny človek vie, že práca učiteľa je o niečom úplne inom, a nikdy! nekončí a nepozostáva len odučením hodín v škole! Som presvedčený, že to povedie k tomu, že sa učitelia postupne „vyzujú” z každej tzv. mimoškolskej aktivity. Keď padla, tak padla! A nakoniec žiaci. Tí na „nový” model doplácajú hádam najviac. Vstávajú o 6,00, v škole sú od 7,00-7,30 a maximálne zaťažení to ťahajú až do 16,00. Čiže 9 hodín! Potom tých, čo zostávajú v družine alebo bývajú na internáte čaká „silencium”, kde sa učia do 17,30, nasleduje večera a konečne o 18,00 končí ich „pracovný deň”. Koľkože to je? Celých 11 hodín! A to každý deň!! Neľudské, hlúpe, nehygienické, škodlivé, nepedagogické! Ani za svet by som dnes nechcel byť žiakom základnej školy! Zhrnuté a podčiarknuté. Maďarskej vláde sa opäť podarilo urobiť z učiteľov tú povestnú handru na nohe národa dúfajúc, že sú takí prostoduchí, že si to nevedia zrátať, že nevedia, o čo tu ide. A navyše má vláda aj tú drzosť, že za to všetko očakáva ešte aj poďakovanie! Teda aspoň v podobe „správne” vyplneného hlasovacieho lístka v budúcich voľbách. Podobnosť medzi našimi provinciami je zrejme „čiste” náhodná. Takže milé zdravotné sestry a učitelia na Slovensku, ak vám to prichodí akési povedomé, nič si z toho nerobte a nesťažujte sa. Veď v mnohých krajinách Afriky a Ázie sú ľudské zdroje oveľa lacnejšie. Preto radšej pekne poďakujme, tak ako to od nás naše podarené vlády očakávajú. Pomôžem. Keď nám tu, v Čabe vyvedie niekto niečo nepekné, zvykli sme sa poďakovať nasledovne: „Ďakujem pekne, nah ti odmäkne!” Tak nech vám milí páni tam hore „šeckin” odmäkne! Bo my ostatní...: Ďa-ku-je-me pek-ne!
Člen legendárnej maďarskej skupiny zahanbil Slovensko videom
Gitarista Eddy ukázal svetu otrasné podmienky počas koncertu v Šahách - Sklamanie z podmienok, ktoré im hostitelia pripravili - Zahanbujúce video považuje mesto aj usporiadatelia za neférové. Mesto sa vraj aj bojové podmienky snažilo upraviť tak, aby boli čo najprijateľnejšie...
http://tvnoviny.sk/sekcia/domace/archiv/clen-legendarnej-madarskej-skupiny-dostal-slovensko-do-hanby.html
Aj americkí Slováci mali svojho Jánošíka
Volali ho Big John, Veľký Jano, hoci v skutočnosti sa menoval Ján Sedlár. Muselo to byť riadne chlapisko, keď si poradil so štyridsiatimi, čoby štyridsiatimi, s päťdesiatimi Írmi! A neboli to žiadne padavky, ale nebojácni robotníci - samý sval, ako náš Jano.
http://spravy.pravda.sk/svet/clanok/292863-aj-americki-slovaci-mali-svojho-janosika/
Dni slovenského zahraničia na Ukrajine
Tridsať vrcholných predstaviteľov zahraničných Slovákov z ôsmich európskych krajín sa stretlo počas uplynulých dní na Ukrajine, aby sa oboznámili s podmienkami života, úspechmi a problémami slovenských komunít. Dni slovenského zahraničia na Ukrajine sa začali v piatok 13. septembra a skončili 16. septembra 2013. TASR o tom informoval predseda Svetového združenia Slovákov v zahraničí (SZSZ) Vladimír Skalský, „Slovenskú menšinu na Ukrajine vnímame v SZSZ doslova ako zázrak,” povedal Skalský. Počas existencie Sovietskeho zväzu sa podľa neho nesmelo pripustiť, že takáto komunita existuje a nesmelo sa ani rozprávať po slovensky. „Táto ratolesť mala uschnúť. Za ostatné dve dekády, na samostatnej Ukrajine, však nebývalo rozkvitla. Vznikli slovenské školy, festivaly, slúžia sa slovenské omše, v Užhorode sa vybudovalo i Slovenské kultúrne centrum,” dodal. Podľa neho sú veľkým problémom komunity, ktorá žije za vonkajšou schengenskou hranicou, často nedôstojné pomery. „Preto je v najvlastnejšom záujme slovenskej menšiny na Zakarpatsku postupné zbližovanie Európskej únie a Ukrajiny,” uviedol Skalský. Podobné podujatia, akým boli Dni slovenského zahraničia na Ukrajine, sa v uplynulých rokoch uskutočnili aj v Maďarsku, Poľsku a Izraeli. Tohtoročné dni sa konali v gescii Spoločnosti Slovákov Ľudovíta Štúra v Zakarpatsku, za účasti Matice slovenskej v Zakarpatsku i za aktívnej podpory Generálneho konzulátu Slovenskej republiky v Užhorode.
Píšeš? Píšem! - Seminár ako motivácia tvorivej mlade
Nadlakom zaznejú melódie slovenskej ľudovej piesne
XV. prehliadka sólistov slovenskej ľudovej piesne
http://www.uszz.sk/sk/stranka/2854/nadlakom-zazneju-melodie-slovenskej-ludovej-piesne
Na pôde ÚSŽZ o Pamätníku slovenského vysťahovalectva
Predseda Úradu pre Slovákov žijúcich v zahraničí (ÚSŽZ) Igor Furdík prijal 17. septembra na pôde úradu v prítomnosti podpredsedu ÚSŽZ Petra Prochácku a riaditeľa Odboru dotácií a ekonomiky ÚSŽZ Milana Košču zástupcov nadácie Národný pamätník slovenského vysťahovalectva: predsedu Matice slovenskej Mariána Tkáča, Clauda Baláža zo Združenia nezávislých expertov pre otázky dejín a života zahraničných Slovákov a Jána Bilika z občianskeho združenia Migrácia SK.
http://www.uszz.sk/sk/stranka/2855/na-pode-uszz-o-pamaetniku-slovenskeho-vystahovalectva
Štefan Lami (1925- 2010) - Osvetár, folklorista, národopisec, spisovateľ
http://www.slovenskezahranicie.sk/sk/osobnost/126/stefan
Predseda ÚSŽZ Igor Furdík o aktivitách Slovákov v Česku a na Ukrajine
http://www.youtube.com/watch?v=dGhpxvW4sb8&;feature=player_embedded
V ďalšom zo série rozhovorov na webovom sídle Úradu pre Slovákov žijúcich v zahraničí jeho predseda Igor Furdík hodnotí svoje septembrové zahraničné pracovné cesty, ktoré ho zaviedli medzi Slovákov v Českej republike a na Ukrajine. Ich program bol obsahovo i významovo náročný a zároveň podnetný. Okrem kultúrno-spoločenských podujatí krajanov bol zameraný aj na riešenie celkovej problematiky i špecifík krajanského života v spomínaných štátoch. Počas trojdňovej pracovnej návštevy v Českej republike sa predseda ÚSŽZ oboznámil nielen s aktuálnym krajanským životom v Prahe, ale prínosnými boli aj jeho návštevy regionálnych Obcí Slovákov v Plzni a Karlových Varoch. V Užhorode a ďalších mestách a obciach Ukrajiny zasa rezonovala problematika vzdelávania najmladšej generácie Slovákov v Zakarpatsku. Igor Furdík v rozhovore s Ľudom Pomichalom oceňuje aj praktickú užitočnosť programu Školy v prírode s názvom Poznaj svoje korene, ktorú organizuje pre slovenské deti z Maďarska a Srbska Verejnoprospešná nadácia Zväzu Slovákov v Maďarsku v rekreačnom zariadení Poniklec v Hronci pri Brezne.
Školu v prírode v SR absolvuje 300 slovenských detí z Maďarska a Srbska
Dovedna 300 žiakov a študentov slovenských národnostných škôl z Maďarska a po prvýkrát aj zo Srbska sa zúčastní šiesteho ročníka programu Škola v prírode - Poznaj svoje korene, ktorý sa uskutoční od 15. septembra do 25. októbra 2013 v rekreačnom zariadení Poniklec v Hronci pri Brezne. TASR o tom informoval tajomník Verejnoprospešnej nadácie Zväzu Slovákov v Maďarsku (VPN ZSM) Imrich Fuhl. Podľa jeho slov kuratórium VPN ZSM vyčlenilo na päť turnusov tohoročnej školy 49.000 eur. „Školy v prírode sa zúčastnia najmä žiaci základných škôl. Ďalšími účastníkmi budú študenti stredných a vysokých škôl, ako aj slovenčinári zo škôl, ktoré sa zapojili do tohto programu,” dodal I. Fuhl. Koordinátorkou a hlavnou organizátorkou programu je aj v tomto roku autorka projektu, predsedníčka Zväzu Slovákov v Maďarsku Ruženka Egyedová Baráneková. Cieľom programu podľa I. Fuhla je zabezpečiť žiakom slovenských národnostných škôl možnosť zdokonaľovať sa v slovenskom jazyku v slovenskom prostredí, prehlbovať si citovú spolupatričnosť k slovenskému národu a spoznávať históriu, kultúru i prírodné krásy Slovenska.
http://www.oslovma.hu/index.php/sk/aktuality/152-aktuality2-aktuality2/583-kola-v-prirode-poznaj-svoje-korene
Arch.Foto: http://sk.fotoalbum.eu/fuhl/a652218/slideshow
Slovenskí žiaci z Maďarska a Srbska v Škole v prírode v Hronci
18. septembra 2013 - (uszz.sk)
Dovedna 300 žiakov a študentov slovenských národnostných škôl z Maďarska a po prvýkrát aj zo Srbska sa zúčastní postupne od 15. septembra do 25. októbra 2013 programu šiesteho ročníka Školy v prírode - Poznaj svoje korene v jedinečnom prostredí slovenských hôr. Na slávnostnom otvorení prvého turnusu sa zúčastnili v pondelok 16. septembra v rekreačnom zariadení Poniklec v Hronci pri Brezne aj Igor Furdík, predseda Úradu pre Slovákov žijúcich v zahraničí (ÚSŽZ) a Peter Prochácka, podpredseda ÚSŽZ. Koordinátorkou a hlavnou organizátorkou programu Školy v prírode - Poznaj svoje korene je aj v tomto roku autorka projektu Ruženka Egyedová Baráneková, predsedníčka Zväzu Slovákov v Maďarsku. Cieľom programu je podľa jej slov „zabezpečiť žiakom slovenských národnostných škôl možnosť zdokonaľovať sa v slovenskom jazyku v slovenskom prostredí, prehlbovať si citovú spolupatričnosť k slovenskému národu a spoznávať históriu, kultúru i prírodné krásy Slovenska.“ Školu v prírode organizuje Verejnoprospešná nadácia Zväzu Slovákov v Maďarsku (VPN ZSM) z finančných prostriedkov určených na tento a podobné účely v rámci podpory slovenskej národnostnej menšiny aj vďaka dohode medzi vládami Maďarska a Slovenskej republiky. Mimochodom, kuratórium VPN ZSM vyčlenilo na päť turnusov tohoročnej školy celkom 49 000 eur. Školu v prírode absolvujú v jej piatich turnusoch postupne najmä žiaci základných škôl, ale aj stredoškoláci a vysokoškoláci, ako aj pedagógovia-slovenčinári zo škôl, ktoré sa zapojili do programu.
(http://www.mszsz-ka.hu/aktuality/3-kuratorium-vpn-zsm-rozdelilo-tohoro-ne-podpory)
O svojej návšteve na otvorení Školy v prírode - Poznaj svoje korene v Hronci hovorí Igor Furdík, predseda ÚSŽZ, v záverečnej časti video rozhovoru na:
http://www.youtube.com/watch?v=dGhpxvW4sb8#t=186
Panoráma Rádia Regina v RTVS pravidelne o Slovákoch vo svete
http://www.uszz.sk/sk/stranka/2845/panorama-radia-regina-v-rtvs-pravidelne-o-slovakoch-vo-svete
Niet inej cesty - ani pre RTVS
Štúrovou formulkou „Nazad cesta nemožná, napred sa ísť musí!“ - K citlivejšiemu, lepšiemu a dôkladnejšiemu pochopeniu slovenskej vzájomnosti inej cesty naozaj ani niet.
http://www.slovenskezahranicie.sk/sk/blog/45/niet-inej-cesty--ani-pre-rtvs
Nové médiá si bezostyšne šliapu po jazyku - Za fasádou hlasov a tvárí chýbajú vzory - Prečo médiá odmietajú „hovory o jazyku“? - Ako sa dostať z tohto jazykového ignorantstva až šlendriánstva? Recept je jednoduchý: vzdelávacími reláciami o slovenčine.
X. Haluškový festival vo Veňarci
Francúzi sa kochajú jedinečnou výstavou slovenských umelcov žijúcich v zahraničí
http://www.uszz.sk/sk/stranka/2843/francuzi-sa-kochaju-jedinecnou-vystavou-slovenskych-umelcov-zijucich-v-zahranici
Po tragickej nehode autobusu basketbalistiek je šesť ľudí v nemocnici
http://www.hlavnespravy.sk/madarsko-po-tragickej-nehode-autobusu-basketbalistiek-je-sest-ludi-v-nemocnici/140460/
Zadržali vodiča, ktorý spôsobil nehodu autobusu s basketbalistkami
Dve obete a 15 ľudí bolo zranených, z nich deväť ťažko...
http://www.teraz.sk/zahranicie/madarsko-autobus-nehoda-basketbalistky/57598-clanok.html
Gemelčička (Rumunsko) - Podoby kreativity detskej fantázie
Čaro autenticity miestneho koloritu - Každý začiatok je ťažký... - Ako komunikácia posúva efekt tvorby - Emotívnosť prvej výstavy ako nezabudnuteľný príbeh - Detská dielňa plná nápadov - Experimenty, ktoré zaujali tvorbou - Nové výzvy v novej škole - Aj v Gemelčičke sa mení „malý svet“
http://www.slovenskezahranicie.sk/sk/krajania-informuju/407/tvorime-so-slovenskymi-detmi-v-rumunskej-gemelcicke
Slovenská menšina v Českej republike
9. septembra 2013 - (Boris Kršňák - Žurnál Rádia Regina)
Slovenská menšina je v Českej republike druhá najpočetnejšia, hneď za ukrajinskou. A keby sa do štatistík počítali aj Slováci s českým občianskym preukazom, boli by sme určite najväčšou menšinou. Okrem toho tam študujú aj tisíce slovenských študentov. V Čechách sa trochu s humorom hovorí, že keby české zdravotníctvo opustili všetci slovenskí lekári a zdravotné sestry, tak by skrachovalo. Že žart nemá ďaleko od pravdy, si všimla aj Česká televízia.
Že v Českej republike študuje veľa Slovákov, je známa vec. Najviac si ich vyberá pražské a brnianske vysoké školy, špeciálne Karlovu univerzitu. Problémom pre Slovensko ale je, že väčšina z nich zostáva v Česku, alebo mieri ďalej na západ a len málo sa vráti späť domov. Spravodajstvo Českej televízie sa zameralo na študentov medicíny a aj tam to potvrdil prodekan pre štúdium a výučbu 3. Lekárskej fakulty Karlovej univerzity David Marx: „Tak dve tretiny absolventov zostávajú u nás a z tej jednej tretiny tak polovica odchádza do zahraničia.”
Vďaka tomu je dnes v českých nemocniciach takmer 1400 slovenských lekárov. Ak počítame len tých, ktorí ešte nemajú české občianstvo. V známej pražskej nemocnici v Motole je vyše 100 slovenských lekárov. Medzi nimi aj nedávna absolventka, pediatrička v Prahe Lucia Karnišová, ktorá zatiaľ návrat na Slovensko neplánuje: „Vraví sa nikdy nehovor nikdy, takže do budúcna ešte neviem povedať čo so mnou bude. Zatiaľ sa mi tu veľmi páči, tak bola by som rada, keby som tu aj naďalej zostala.”
Česká televízia pripomína, že v Českej republike žije či podniká aj mnoho slovenských podnikateľov a často patria medzi tých najbohatších, ako napríklad podnikateľ v poľnohospodárstve a potravinárstve Andrej Babiš, železiar Tomáš Chrenek, ktorý vlastní aj Filmové ateliéry Barandov, či finančníci zo skupiny Penta, ktorí vlastnia sieť lekární či Aero Vodochody, alebo J&T, ktoré má v Prahe banku a podniká v energetike.
http://www.ceskatelevize.cz/ct24/domaci/240754-slovaci-v-cesku-studuji-i-pracuji-radi-kazdy-treti-medik-je-ze-slovenska/
Uhorský kód: Príchod Maďarov
9. septembra 2013 - (István Kollai - Týždeň)
Príchod starých Maďarov (Uhrov) do Karpatskej kotliny prebehol v rokoch 895 až 900. Priestor, ktorý dnes tvorí súčasť Rakúska a Nemecka, ovládali franskí panovníci. Rozpínavosť Frankov, Nemcov zasiahla aj do dejín slovanských vládcov na tomto území. Túto,,zónu vplyvu” obsadili Maďari, a tak proti nim Bavori zorganizovali vojsko. Maďari ho porazili v roku 907, čím si na nasledujúce storočie zabezpečili západné hranice svojho budúceho štátu. A toto je jediná bitka, o ktorej máme v súvislosti s maďarským osídľovaním vlasti presné poznatky z dobových prameňov. Čo neznamená, že sa nemohli uskutočniť boje aj na ďalších miestach, no o iných rozhodujúcich bitkách sa dobové zdroje nezmieňujú.
Ostrihali si falošné kresťanské hlavy
O dobyvateľských výpravách Maďarov (Uhrov) máme rozptýlené informácie. Z nich vyplýva, že Maďari si vybojovali Zadunajsko od Frankov okolo roku 899 alebo 900. Moravania podnikli počas Svätoplukovej vlády úspešnú vojenskú výpravu na toto územie, ale provincia nakoniec zostala vo franských rukách. V tomto období už Franskú ríšu oslabovali boje o následníctvo trónu, a tak Zadunajsko bez väčšieho odporu získali Maďari. V roku 901 boli už Maďari aj na severnej strane Dunaja, v oblasti Nitry, odkiaľ uskutočnili vojenskú lúpežnú výpravu na západ. V tom čase ešte Moravania mohli mať niekde svoje mocenské centrum, keďže najkonkrétnejšia poznámka pochádza z roku 902:,,Vojna s Maďarmi v Moravii a krajina je podrobená.” Krajina Moravanov teda v Karpatskej kotline zanikla a tento proces bol prekvapujúco rýchly. Vidíme, že ho sprevádzali aj boje, no o ich závažnosti nemáme informácie. Dokazuje to aj jeden z mála slovanských prameňov - Nestorova legenda. Podľa nej Maďari,,zdedili slovanskú zem po tom, čo vyhnali Frankov, ktorí ju predtým okupovali”. Nie je v nej ani zmienka o bojoch. Rýchlosť, s akou mocenský vplyv Moravanov zmizol zo zemského povrchu, udrela do očí aj historikom. Niektorí to vysvetľujú tým, že pre Slovanov nebol hybnou silou spoločnosti kmeň alebo rod, ale rodina. A tak po smrti silného vodcu chýbala kohézia, ktorá by udržala spoločný štát. Isté je, že Maďari (Uhri) boli v kontakte s Moravanmi už od 80. rokov 9. storočia a kým Maďari nežili v Karpatskej kotline, viackrát bojovali ako spojenci. To mohlo Maďarom uľahčiť situáciu pri ich príchode do terajšej vlasti. Pramene poukazujú aj na ďalšie zaujímavé javy, napr. že v 10. storočí sa medzi,,túlavými” Maďarmi nachádzali aj Slovania, alebo že Moravania sa začali obliekať podľa,,maďarského vzoru”. Arcibiskup Soľnohradu (Salzburgu) sa v roku 900 sťažoval pápežovi, že Moravania uzavreli spojenectvo s Maďarmi a,,ostrihali si falošné kresťanské hlavy”. Svedčí to o tom, že medzi Slovanmi sa po vyhnaní žiakov Cyrila a Metoda šírilo aj pohanstvo. Môže to mať reálny základ, pretože cirkevné sily, ktoré samy zápasili medzi sebou a nedokázali si vybudovať stabilné postavenie, sa pokúšali šíriť kresťanstvo len odnedávna. Najveľavravnejším je v tomto smere jazyk: elementárna dobová terminológia, spojená s riadením štátu a s kresťanstvom, do maďarčiny prenikla z jazyka Slovanov. A to v každom prípade odkazuje na niektorú z foriem spolužitia. Prostredníctvom lingvistických výskumov môžeme z dobových listín z 11.-12. storočia zistiť etnický pôvod mien a silnú prítomnosť Slovanov aj medzi slobodnými obyvateľmi. A tak nie je pravdepodobné, že by medzi Maďarmi a Slovanmi existoval obligátny vzťah nadradenosti a podradenosti.
Ani spojenectvo, ani pustošenie
Napriek tomu nemôžeme tvrdiť, že spolužitie sa začalo,,uzavretím veľkého spojenectva”, pretože ani o tom nemáme údaje. Byzantské, latinské pramene zaznamenali aj spojenectvá vzdialenejších národov, no o moravsko-maďarskom spojenectve po roku 895 sa nezmieňujú. Nemáme vedomosť ani o tom, že by sa bol niektorý konkrétny slovanský vládca pripojil k maďarským dobyvateľom. (O iných národoch a ich vládcoch, ktorí sa k nim pripojili, vieme). A nie je nám známe ani to, či sa slovanskí vladári - zvlášť z územia dnešného Slovenska nachádzali v blízkosti maďarských panovníkov alebo Štefana I. Okrem toho jedno slovanské meno samo osebe veľa nepovie. Slovanské mená mohli mať aj rytieri z nemeckých území, veď rozpínavosť Nemcov na území Slovanov bola dosť výrazná. A aj veľa slovanských výrazov, ktoré prenikli do maďarského jazyka, sa sem mohlo dostať z mnohých iných smerov: od sedmohradských, panónskych či korutánskych Slovanov. (Posledne menovaní už boli,,stabilnými” kresťanmi a mohli vykonávať misionársku činnosť.) Najlepšie preskúmaným slovanským sídlom je Blatnohrad (Zalavár, Mosaburg) pri Balatone; len tu objavili archeológovia dobové slovanské písomné pamiatky. Výrazný kultúrny vplyv zaznamenali Maďari určite aj z tohto smeru. Tak ako nie je pravdepodobné,,veľké spojenectvo”, nie je pravdepodobné ani,,veľké pustošenie”. Dali sa bez stopy zničiť vlastné písomné pramene moravských vládcov? Nie je to pravdepodobné, lebo písomné pramene často menili majiteľov a neraz sa rýchlo dostali do zahraničia. Niekoľko z najranejších maďarských písomných pamiatok bolo objavených mimo Uhorska. Deliberatio svätého Gerharda sa v podstate hneď po svojom zrode ocitlo za hranicami. Podobne je to aj s mincami: mince prvého kráľa Uhorska sa našli aj v najvzdialenejších kútoch Európy. Náleziská mincí zo staromoravského (veľkomoravského) obdobia neboli objavené na dnešnom území Slovenska. Uvedená skutočnosť nemôže odkazovať na maďarské pustošenie, skôr na to, že mocenské centrá nedosiahli tento stupeň suverénneho fungovania štátu. Vieme, že mocenský vplyv Moravanov, ktorý po Svätoplukovej smrti začal upadať, sa bez vážnejšieho odporu vytratil po tom, čo Maďari získali územie. V pozadí sa ešte črtá zaujímavý vzájomný kultúrny vplyv Maďarov a Slovanov (akulturácia), ktorý, mimochodom, nebol ojedinelý: Maďari si na východoeurópskej stepi,,vymieňali prvky kultúry” s mnohými národmi. A musíme sa zmieriť s tým, že veľa detailov týchto procesov nepoznáme. A kto sa s tým neuspokojí a namiesto štúdia prameňov nasadne do časostroja, aby dodatočne vybudoval skalopevný kamenný hrad, ten sa stratí v močariskách Dunajskej kotliny 9. - 10. storočia.
István Kollai Historik a maďarský diplomat. Narodil sa v roku 1980 v Budapešti. Vyštudoval históriu na univerzite Eötvös Loránd Tudományegyetem v Budapešti a ekonómiu na Budapesti Corvinus Egyetem. Patrí do okruhu študentov profesora Csabu Gy. Kissa, ktorí sú združení v nadácii Terra Recognita. Špecializuje sa na slovensko-maďarské vzťahy, je autorom a spoluautorom viacerých kapitol v knihe Rozštiepená minulosť. Kapitoly z histórie Slovákov a Maďarov (Budapešť, 2008) a jedným z autorov série článkov Uhorský kód, ktorá vychádza v.týždni. Je riaditeľom Maďarského inštitútu v Bratislave. Je ženatý, žije v Bratislave.
V piatok 13. Goethe zostával v posteli, Napoleon odmietal bojovať
Približne 25 percent ľudí pozerá na magické spojenie piatka a trinástky s rešpektom a so strachom...
http://skolskyservis.teraz.sk/volny-cas/piatok-13/5112-clanok.html
Ladislav Medňanský (Mednyánszky) - Jeho krajinárske maľby sa vyznačujú melanchóliou či nostalgiou a majstrovským zachytením svetla.
Nezabudnuté remeslá - Fujara a slovenskí fujaristi
„Slovenskú hymnu spievajú na nápev maďarskej ľudovej piesne...“ - „Slovenskú hymnu ukradli Maďarom?”
Aj o „honfoglaláši“ Slovákov - Nie sú cudzincami, sídlia trvale vo svojich vieskach, len hranice a štátnosť sa zmenili...
Matej Šipický: Ľahko sa tancuje s prispôsobivým partnerom - Dvojaké ponímania národa (etnický a politický) spôsobuje veľa zmätkov - Národnosti sa nikto neopýtal, či súhlasia s takou národno-zjednocujúcou politikou, ktorá generuje konflikty s ich materskými národmi
http://www.oslovma.hu/index.php/sk/nazory/158-nazory1-nazory1/604-narodnosti-v-tate-maarov-kde-je-nae-miesto
Spejeme k slovenskej komunite v Maďarsku bez slovenského jazyka?
Pasivita a strata perspektívy môže mať pre život spoločenstva neblahé následky.
http://www.oslovma.hu/index.php/sk/archiv/185-archiv-nazory-archiv-nazory/607-slovenska-komunita-bez-slovenskeho-jazyka
Slovenský jazyk očami vedúcich predstaviteľov Slovákov v Maďarsku
Protikladný dvojsmerný pohyb: súčasný vývin a ústup - Výsledky sociolingvistického výskumu
Antrax - Výskyt slezinovej snete u oviec v Maďarsku zalarmoval aj lekárov
http://www.teraz.sk/zahranicie/slezinova-snet-ovce-madarsko/58412-clanok.html
Slezinovú sneť našli v Maďarsku aj u človeka
Ochorenie známe ako antrax diagnostikovali v stáde oviec v obci Jászladány. Je nebezpečné aj pre človeka.
http://www.sme.sk/c/6941383/slezinovu-snet-nasli-v-madarsku-aj-u-cloveka.html?utm_source=link&;utm_medium=rss&utm_campaign=rss
V Maďarsku zadržali dvoch policajtov kvôli úplatku 20 eur od slovenského vodiča
http://www.teraz.sk/zahranicie/madarsko-zadrzanie-uplatok/58664-clanok.html
Štýlová štvorkolka z Maďarska - Suzuki iV-4
http://automoto.cas.sk/clanok/192567/suzuki-iv-4-stylova-stvorkolka-z-madarska
Len sto metrov delilo dva rýchliky v Maďarsku od zrážky
http://www.aktuality.sk/clanok/236335/len-sto-metrov-delilo-dva-rychliky-v-madarsku-od-zrazky/
V mikrobuse Ukrajinca našli kradnuté automobilové súčiastky
http://www.hlavnespravy.sk/madarsko-v-mikrobuse-ukrajinca-nasli-kradnute-automobilove-suciastky/143855/
Chytili muža, ktorý kradol v dome štátneho tajomníka rezortu vnútra
http://www.hlavnespravy.sk/madarsko-chytili-muza-ktory-kradol-v-dome-statneho-tajomnika-rezortu-vnutra/142252/
Štúrovo - Colníci zaistili falzifikáty pracích práškov
http://www.hlavnespravy.sk/sturovo-colnici-zaistili-falzifikaty-pracich-praskov/142190/
Tvrdenie svedka o ohrozovaní fiata Evou V. experti vyvrátili
http://www.teraz.sk/zahranicie/bors-tvrdenie-svedka-o-ohrozovani-fiat/58231-clanok.html
V kauze nehody Slovenky E. V. súd preveruje požitie alkoholu obvinenou
http://www.teraz.sk/zahranicie/eva-v-madarsko-nehoda-alkohol-znalci/57909-clanok.html
Matka Evy V. zaplatila pozostalým obetí nehody štyri milióny forintov
http://www.teraz.sk/zahranicie/bors-eva-v-pozostali-odskodnenie/58008-clanok.html

References: Súd 

Súd 

Súd 
 súd 
 súd 
 súd